qundao/data-zh-poetry huggingface dataset:
西陬牧唱词二十六首
作者：王芑孙
朝代：清

百十名城俨画区，就中疏勒有遗都。东趋乌什如瓴建，松塔崎岖亦坦涂。何须耕种论肥跷，千足牛羊尽富饶。却怪贫人好生计，乳茶入腹不愁枵。诵经结发妇随夫，细马驮来不用扶。珍重证盟羊胛骨，定情昨夜在毡庐。五行葬法岂天真，无奈番僧法力神。薄俗于今涵孝治，草青时有祭先人。纸帽行游事可羞，教奴短布累奴愁。儿郎爱马偷骑去，妾貌如花当九牛。有天无佛是回疆，俗祀祆神旧史详。七日阿浑同拜月，三年墨克去烧香。建元莫问几星躔，自度人间大小年。正是把斋时候到，葫芦灯向树头燃。度索寻橦绝伎兼，部分双引到重檐。锦襕红袜蹲蹲舞，巧赴钢丝昔昔盐。戗金吉语绕夔螭，典故稽从眉哩时。跟肘辨来迷噶爱，始知彼国有冰斯。谳刑灌水似鞭蒲，悬架惩奸法外科。怪底儿童齐拍手，官人入市倒骑驴。也道居丧不着徘，墨衰聊用布为衣。不愁今岁寒无帽，新向坟头送葬归。连襟报诺便烹羊，教主前头设誓长。绿毯舁来扶上马，娇羞未肯拜姑章。峨冠五寸发垂垂，无扣貂褕称意披。倭堕鸯哥好妆束，绛帏双枕灿金丝。小雅诗传考牧篇，僸偶有唱谱新编。阿谁惯打鸡娄鼓，与我同绉马尾弦。辟展安恬夜辟扉，花门帕首庆同归。班超只取封侯乐，不解耕屯就土肥。玉兹三部扰而驯，裨小诸王内面亲。凹凸图中看献马，万年寿彀颂皇人。东西布鲁似屯云，错壤仍看部落分。王会自来图不到，却从塞种证遗闻。踰北参差列数城，大宛遗迹俨分明。当年汉使真空到，属邑曾无一纪名。乌托鸡兜约略推，貉裘猿饮石门开。象胥格磔烦传语，重译中还重译来。北庭都护各分符，戎索开成益地图。钻汗已除留赞普，判铨流外列簪裾。左右贤分旧列疆，甘泉递觐拜天章。自从玺绂皇朝授，不是当年犁汗王。瓦剌提封尽入边，新藩瞻谒到伊绵。拘弥纪载多荒略，世系翻邀御笔传。种出乌孙本四家，未应声教限罗叉。归降归顺皆奴隶，定远何烦一矢加。雷音千佛起何时，山号鸣沙果亦奇。集古录中参阙轶，拓来蝉翼太宾碑。打阪山边更有山，唐碑穹峙据孱颜。开疆可笑姜行本，妄欲铭勋窦马间。镇西哈密限嵷蜕，库舍图山扼二邦。右地北庭归我闼，汉唐宁不愧招降。
西陬牧唱词二十六首·其一
作者：王芑孙
朝代：清

百十名城俨画区，就中疏勒有遗都。东趋乌什如瓴建，松塔崎岖亦坦涂。
西陬牧唱词二十六首·其七
作者：王芑孙
朝代：清

建元莫问几星躔，自度人间大小年。正是把斋时候到，葫芦灯向树头燃。
西陬牧唱词二十六首·其三
作者：王芑孙
朝代：清

诵经结发妇随夫，细马驮来不用扶。珍重证盟羊胛骨，定情昨夜在毡庐。
西陬牧唱词二十六首·其九
作者：王芑孙
朝代：清

戗金吉语绕夔螭，典故稽从眉哩时。跟肘辨来迷噶爱，始知彼国有冰斯。
西陬牧唱词二十六首·其二
作者：王芑孙
朝代：清

何须耕种论肥跷，千足牛羊尽富饶。却怪贫人好生计，乳茶入腹不愁枵。
西陬牧唱词二十六首·其二十
作者：王芑孙
朝代：清

北庭都护各分符，戎索开成益地图。钻汗已除留赞普，判铨流外列簪裾。
西陬牧唱词二十六首·其二十一
作者：王芑孙
朝代：清

左右贤分旧列疆，甘泉递觐拜天章。自从玺绂皇朝授，不是当年犁汗王。
西陬牧唱词二十六首·其二十三
作者：王芑孙
朝代：清

种出乌孙本四家，未应声教限罗叉。归降归顺皆奴隶，定远何烦一矢加。
西陬牧唱词二十六首·其二十二
作者：王芑孙
朝代：清

瓦剌提封尽入边，新藩瞻谒到伊绵。拘弥纪载多荒略，世系翻邀御笔传。
西陬牧唱词二十六首·其二十五
作者：王芑孙
朝代：清

打阪山边更有山，唐碑穹峙据孱颜。开疆可笑姜行本，妄欲铭勋窦马间。
西陬牧唱词二十六首·其二十六
作者：王芑孙
朝代：清

镇西哈密限嵷蜕，库舍图山扼二邦。右地北庭归我闼，汉唐宁不愧招降。
西陬牧唱词二十六首·其二十四
作者：王芑孙
朝代：清

雷音千佛起何时，山号鸣沙果亦奇。集古录中参阙轶，拓来蝉翼太宾碑。
西陬牧唱词二十六首·其五
作者：王芑孙
朝代：清

纸帽行游事可羞，教奴短布累奴愁。儿郎爱马偷骑去，妾貌如花当九牛。
西陬牧唱词二十六首·其八
作者：王芑孙
朝代：清

度索寻橦绝伎兼，部分双引到重檐。锦襕红袜蹲蹲舞，巧赴钢丝昔昔盐。
西陬牧唱词二十六首·其六
作者：王芑孙
朝代：清

有天无佛是回疆，俗祀祆神旧史详。七日阿浑同拜月，三年墨克去烧香。
西陬牧唱词二十六首·其十
作者：王芑孙
朝代：清

谳刑灌水似鞭蒲，悬架惩奸法外科。怪底儿童齐拍手，官人入市倒骑驴。
西陬牧唱词二十六首·其十一
作者：王芑孙
朝代：清

也道居丧不着徘，墨衰聊用布为衣。不愁今岁寒无帽，新向坟头送葬归。
西陬牧唱词二十六首·其十七
作者：王芑孙
朝代：清

东西布鲁似屯云，错壤仍看部落分。王会自来图不到，却从塞种证遗闻。
西陬牧唱词二十六首·其十三
作者：王芑孙
朝代：清

峨冠五寸发垂垂，无扣貂褕称意披。倭堕鸯哥好妆束，绛帏双枕灿金丝。
西陬牧唱词二十六首·其十九
作者：王芑孙
朝代：清

乌托鸡兜约略推，貉裘猿饮石门开。象胥格磔烦传语，重译中还重译来。
西陬牧唱词二十六首·其十二
作者：王芑孙
朝代：清

连襟报诺便烹羊，教主前头设誓长。绿毯舁来扶上马，娇羞未肯拜姑章。
西陬牧唱词二十六首·其十五
作者：王芑孙
朝代：清

辟展安恬夜辟扉，花门帕首庆同归。班超只取封侯乐，不解耕屯就土肥。
西陬牧唱词二十六首·其十八
作者：王芑孙
朝代：清

踰北参差列数城，大宛遗迹俨分明。当年汉使真空到，属邑曾无一纪名。
西陬牧唱词二十六首·其十六
作者：王芑孙
朝代：清

玉兹三部扰而驯，裨小诸王内面亲。凹凸图中看献马，万年寿彀颂皇人。
西陬牧唱词二十六首·其十四
作者：王芑孙
朝代：清

小雅诗传考牧篇，僸偶有唱谱新编。阿谁惯打鸡娄鼓，与我同绉马尾弦。
西陬牧唱词二十六首·其四
作者：王芑孙
朝代：清

五行葬法岂天真，无奈番僧法力神。薄俗于今涵孝治，草青时有祭先人。
观石庵先生所藏阳明山人铜印作歌
作者：王芑孙
朝代：清

铜章扶寸纽压龙，朱文苍劲气浑融。阳明先生古作者，新建儋爵膺褒封。当年手握霹雳符，千军挥却心从容。宁藩就擒事不易，上捷竟上中官功。南赣抚臣印斗大，一笑掷去还山中。头衔竟署山人字，至今心迹留枯铜。谛观砻治不草草，拨蜡为范加镵攻。高阳许初篆其字，旁列款识书尤工。世间荣辱那有据，盛衰一往如飘风。侯伯大封赐铁券，瞥眼春雪同销镕。区区余物仅存此，土花绣蚀斑青红。忠魂道气所凭托，埋没不下腾长虹。鬼神呵护三百载，流传又遇司农公。我公作人有风味，嗜好殊俗为儒宗。银黄入手不介意，宝此独若圭球{圭龙}。摩挲岂惟悦清燕，拂拭正尔增虔恭。心光万古一顷刻，良知寒暖验自躬。世人但识宋五子，拾宋糟粕讲异同。宋儒堂奥初未见，叩槃扪籥随群蒙。神徂圣伏儒者贱，宋五子恨无终穷。兼三不朽破空出，天遣与世为晨钟。阳明不出道堕地，坐令学究成冬烘。阳明既出道在世，如晓日挂榑桑东。山人还山若无有，始觉儒者真英雄。知公必有心印在，鸿蒙一气中流通。直寻仙佛本来意，以证濂洛希微衷。
观石庵先生所藏阳明山人铜印作歌
作者：王芑孙
朝代：清
体裁：古风

铜章扶寸纽压龙，朱文苍劲气浑融。阳明先生古作者，新建儋爵膺褒封。当年手握霹雳符，千军挥却心从容。宁藩就擒事不易，上捷竟上中官功。南赣抚臣印斗大，一笑掷去还山中。头衔竟署山人字，至今心迹留枯铜。谛观砻治不草草，拨蜡为范加镵攻。高阳许初篆其字，旁列款识书尤工。世间荣辱那有据，盛衰一往如飘风。侯伯大封赐铁券，瞥眼春雪同销镕。区区余物仅存此，土花绣蚀斑青红。忠魂道气所凭托，埋没不下腾长虹。鬼神呵护三百载，流传又遇司农公。我公作人有风味，嗜好殊俗为儒宗。银黄入手不介意，宝此独若圭球■。摩挲岂惟悦清燕，拂拭正尔增虔恭。心光万古一顷刻，良知寒暖验自躬。世人但识宋五子，拾宋糟粕讲异同。宋儒堂奥初未见，叩槃扪籥随群蒙。神徂圣伏儒者贱，宋五子恨无终穷。兼三不朽破空出，天遣与世为晨钟。阳明不出道堕地，坐令学究成冬烘。阳明既出道在世，如晓日挂榑桑东。山人还山若无有，始觉儒者真英雄。知公必有心印在，鸿蒙一气中流通。直寻仙佛本来意，以证濂洛希微衷。
读史
作者：王芑孙
朝代：清

邪教世多有，张角始汉季。角一妄男子，造乱何容易。外挟万灾黎，中通十常侍。伏莽燕寝间，诸将徒麾帜。宁知五斗米，常侍暗为地。封谞与徐奉，发觉劳捕治。斯时天亦怒，剪除当以次。张让亟叩头，怒解仍无事。古今变虽殊，往往出所备。从来忧宦官，成败灿曩记。覆车乍惊奔，继轸还遒至。咸虞近不逊，孰料远生怼。旁皇绎圣言，弥隙将奚自。谞等虽伏诛，让辈繁其类。骟马不可骑，饥鹰自然鸷。谁当守王闲，？御箴在位。长庆之四年，张韶起为贼。卜者苏元明，从中傅之翼。内坊紫草车，刀仗载叵测。阑入银台门，遽有百夫匿。公然清思殿，登榻来对食。挥兵杀阍者，呼斗势孔棘。桓桓神策军，禁厢备番直。军使康艺全，入讨不待敕。渫血到天阶，扫平战亦力。遂笞诸门监，当司递黜陟。是时方镇谁，精勤讲供亿。新进打球衣，罨画金丝织。宰相李与牛，生平工默默。非无裴晋公，行吟甘去国。昌黎悲送穷，谗诤方交逼。何况玉溪生，潦倒无人识。带剑云龙门，《晋书》事略录。持梃慈庆宫，明臣争聚族。要其事皆疑，浅深随所鞫。有元既崇佛，演揲变国俗。因多内道场，蕃梵往来熟。缁素久淆讹，蘖芽遂潜伏。妖僧高菩萨，蕴谋成反覆。千户王著者，相倚为背腹。其时驾在行，诸臣递入宿。仓猝非所虞，刀光闪笼烛。堂堂张九思，奋起快歼戮。事平第其功，忠勇九思独。衅由用事臣，祸被宫省酷。然犹未入中，亦未惊辇毂。女子小人间，前修费商榷。冢宰领宫中，《周官》义可复。滑台故岩州，魏晋积战争。本缘滑氏垒，增之以为城。兼有逯明址，未随陵谷更。坚崄不可攻，曩牒载分明。兵法贵攻瑕，何事以力征。其民俗刚武，夏育所自生。至今雄鸡冠，上冢祭结缨。古城筑来久，或空蒸土成。不容卓锥刺，安有一炮轰。火攻良下策，穴之讵能倾。台前赤眉聚，山上白马鸣。元戎虓如虎，分树荡寇旌。梯登既云属，烽举亦雷惊。灭此乃朝食，不觉老我兵。宰相须读书，有将皆韩彭。谋帅取敦诗，悦学利师贞。
读史·其一
作者：王芑孙
朝代：清

邪教世多有，张角始汉季。角一妄男子，造乱何容易。外挟万灾黎，中通十常侍。伏莽燕寝间，诸将徒麾帜。宁知五斗米，常侍暗为地。封谞与徐奉，发觉劳捕治。斯时天亦怒，剪除当以次。张让亟叩头，怒解仍无事。古今变虽殊，往往出所备。从来忧宦官，成败灿曩记。覆车乍惊奔，继轸还遒至。咸虞近不逊，孰料远生怼。旁皇绎圣言，弥隙将奚自。谞等虽伏诛，让辈繁其类。骟马不可骑，饥鹰自然鸷。谁当守王闲，？御箴在位。
读史·其一
作者：王芑孙
朝代：清
体裁：古风

邪教世多有，张角始汉季。角一妄男子，造乱何容易。外挟万灾黎，中通十常侍。伏莽燕寝间，诸将徒麾帜。宁知五斗米，常侍暗为地。封谞与徐奉，发觉劳捕治。斯时天亦怒，剪除当以次。张让亟叩头，怒解仍无事。古今变虽殊，往往出所备。从来忧宦官，成败灿曩记。覆车乍惊奔，继轸还遒至。咸虞近不逊，孰料远生怼。旁皇绎圣言，弥隙将奚自。谞等虽伏诛，让辈繁其类。骟马不可骑，饥鹰自然鸷。谁当守王闲，�御箴在位。
读史·其三
作者：王芑孙
朝代：清

带剑云龙门，《晋书》事略录。持梃慈庆宫，明臣争聚族。要其事皆疑，浅深随所鞫。有元既崇佛，演揲变国俗。因多内道场，蕃梵往来熟。缁素久淆讹，蘖芽遂潜伏。妖僧高菩萨，蕴谋成反覆。千户王著者，相倚为背腹。其时驾在行，诸臣递入宿。仓猝非所虞，刀光闪笼烛。堂堂张九思，奋起快歼戮。事平第其功，忠勇九思独。衅由用事臣，祸被宫省酷。然犹未入中，亦未惊辇毂。女子小人间，前修费商榷。冢宰领宫中，《周官》义可复。
读史·其二
作者：王芑孙
朝代：清

长庆之四年，张韶起为贼。卜者苏元明，从中傅之翼。内坊紫草车，刀仗载叵测。阑入银台门，遽有百夫匿。公然清思殿，登榻来对食。挥兵杀阍者，呼斗势孔棘。桓桓神策军，禁厢备番直。军使康艺全，入讨不待敕。渫血到天阶，扫平战亦力。遂笞诸门监，当司递黜陟。是时方镇谁，精勤讲供亿。新进打球衣，罨画金丝织。宰相李与牛，生平工默默。非无裴晋公，行吟甘去国。昌黎悲送穷，谗诤方交逼。何况玉溪生，潦倒无人识。
读史·其四
作者：王芑孙
朝代：清

滑台故岩州，魏晋积战争。本缘滑氏垒，增之以为城。兼有逯明址，未随陵谷更。坚崄不可攻，曩牒载分明。兵法贵攻瑕，何事以力征。其民俗刚武，夏育所自生。至今雄鸡冠，上冢祭结缨。古城筑来久，或空蒸土成。不容卓锥刺，安有一炮轰。火攻良下策，穴之讵能倾。台前赤眉聚，山上白马鸣。元戎虓如虎，分树荡寇旌。梯登既云属，烽举亦雷惊。灭此乃朝食，不觉老我兵。宰相须读书，有将皆韩彭。谋帅取敦诗，悦学利师贞。
贺圣朝
作者：王芑孙
朝代：清
体裁：词

香销银叶更三五。最无憀心绪。一般梁月，几回窗雪，多番帘雨。梅花无恙相依苦。怕花飞剩我。与谁消遣，烧灯时节，听歌去处。
醉翁吟
作者：王芑孙
朝代：清

滁山高，滁水深，醉翁吟处，当时写之以为醉翁吟。醉翁吟，不在琴，泠泠所写翁之心。翁心牢落轩天地，醉翁住世无古今。迄今化去六百有余载，桑海迷茫几兴废。风月江山兴会同，文章气节精灵在。登堂謦欬俨如生，图画飘飘睹冠佩，滁州移命守扬州，扬州又见来乡辈。自古文人命不犹，相同惟是一清愁。韩公月宿逢南斗，屈子《离骚》降孟陬。作者凄凉说我辰，后来艳羡传生日。黄泥阪下鹤南飞，腰笛人来紫裘逸。何况醉翁曾此行吟地，后起同乡更同志。转运宁殊河北劳，风流早向淮南嗣。碧筒筵上祝翁生，主人略似翁生平。再添蓂叶非雌甲，要屈荷花作后庚。君年正自及翁年，鬓须渐欲成斑斑。便袭翁名不须让，收取曼卿子美莫使流落随人间。元祐高文久轧茁，傥从君手能追还。醉翁所到君亦到，江南江北何处非滁山。
马兰口
作者：王芑孙
朝代：清

天划中原尽，山随绝界分。壮心悬落日，边气结孤云。此地连三辅，前朝顿万军。车书今一统，守将总能文。
鬲溪梅令
作者：王芑孙
朝代：清
体裁：词

梨花明白护窗阴。冻流云。人在花深深处、坐调笙。绣衾寒过春。水晶帘子蒜垂银。卷缃纹。多事春风相识、爱相寻。杜鹃红一厅。
鲇鱼关
作者：王芑孙
朝代：清

山压孤城断，关临大漠开。列屏高碍日，阴壑自生雷。古隘鱼灵守，秋空虎气来。继光曾转战，锁钥想边才。
鹧鸪天
作者：王芑孙
朝代：清
体裁：词

紫玉情多却化烟。相思无据托危弦。当初月浅灯深地，又到香浓雪冱天。痴独坐，镇孤眠。者番赢作断肠仙。玉箫纵践深深约，争耐而今十几年。
金山中泠泉联
作者：王芝兰
朝代：清
体裁：联

水木湛清华，金焦而外，又益名区，却忆向岁经营，江左风流贤大守；春秋多佳日，簿领余闲，偶来游眺，犹记故乡仿佛，济南潇洒大明湖。
卜算子·七夕
作者：王芬
朝代：清
体裁：词

偶向庭前立，又报双星节。只容今夜一相逢，莫话长离别。银汉鹊桥低，金井瓜盘设。素娥今夕定多愁，掩却天边月。
咏菊
作者：王芬
朝代：清

傲骨清标满路开，何年陶令赋《归来》。暗香盈袖风帘卷，自向东篱酹一杯。
寒食
作者：王芬
朝代：清

无边红紫斗芳妍，却是清明雨后天。满地柳阴啼杜宇，隔墙花影落秋千。青帘几处飘村舍，荒冢连阡化纸钱。野外难禁三日火，飞灰乱袅夕阳烟。
感时
作者：王芬
朝代：清

世乱年荒何处家，陶轮浩劫涌尘沙。玄黄血染龙蛇起，谁倚危楼听暮笳。
旅夜
作者：王芬
朝代：清

旅馆羁身苦寂寥，西风庭树响萧萧。秋钲廿五寒声碎，何处高楼起洞箫。
春闺怨
作者：王芬
朝代：清

宿雨开晴晓，轻寒懒酿花。无如旧时燕，犹恋故人家。
秋日
作者：王芬
朝代：清

肃杀秋声里，幽怀感百端。螀啼露华重，萤度月波寒。竹外疏花瘦，廊腰败叶乾。独怜三径菊，冷节末阑珊。
菩萨蛮
作者：王芬
朝代：清
体裁：词

花娇柳亸春无算。流莺呼得心头乱。待到子规啼，还怜春去时。春今何处去。留下愁如许。无计可安排。春归病也该。
赏雪
作者：王芬
朝代：清

乾坤不夜月无光，万壑群山尽玉妆。驴背诗翁去千载，雪中冷落野梅香。
忆子餐留鸳湖
作者：王芳与
朝代：清
体裁：五言律诗

柳瘦轻烟际，迎风引绪长。有愁难寄酒，无泪不沾裳。芳草迟归棹，遥山待好妆。问君湖畔宿，几见好鸳央。
临江仙·月下看绣毬
作者：王芳舆
朝代：清

不分蔫红茜紫色，金波偏照香浮。天工巧琢在枝头。拥来江上月，抛去素蛾毬。最是黄昏人静后，霓裳一曲清幽。莫题团扇恐悲秋。梨花空怨冷，柳絮总飘愁。
菩萨蛮·八月十六夜月
作者：王芳舆
朝代：清

嫦娥岂是无情种。昨宵偶被云遮拥。今夜好晴天。蟾光端正圆。欣然重庆赏。人月同盈望。多少个中情。三更坐到明。
咏古
作者：王苍璧
朝代：清

致身非不荣，而贵辨出处。始进不以正，功业何足语？孔明人中龙，君臣实心膂。三分定荆益，一德并伊吕。当其未遇时，夷然视圭组。鹿门拜庞公，南阳咏《梁父》。向非昭烈贤，三顾犹未许。君子慎自藏，守身如处女。
乌江
作者：王苏
朝代：清

楚歌四面天茫茫，数行泣掩重瞳光。君王岂特万人敌，淮阴自将十万当。东城仅存廿八骑，犹能斩将夸身强。大泽掀泥走辟易，神骓难踏波汪洋。泗上亭长逼兄弟，乌江亭长须君王。江东虽小尚足王，一语气已吞萧张。曷不用之作舟楫，汉兵后至无帆樯。货宝妇女委弃尽，纵不富贵宜还乡。胡为刎颈赠故旧，实乃自暴非天亡。至今遗庙向江涘，尘土满目春风凉。阶前舞草何旖旎，贞魂不屑为鸳鸯。思将白铁铸项伯，舁而跽之两戺旁。男儿失节美人死，寘令相对知惭惶。惜哉亭长计不售，姓名乡里遗子长。八千子弟无一返，孤儿泣血心慨慷。钟离昧存季布在，呼使将此恢咸阳。事功不成死未晚，仆者复起诚难量。鸿门一误乌江再，杜默何缘涕泗滂。
南闸
作者：王苏
朝代：清

欸乃荡空碧，孤舟晓欲东。残春野色外，乐岁市声中。鸟语林端日，潮音水面风。渔郎尚酣睡，隔宿一镫红。
将至武昌先寄匡山
作者：王苏
朝代：清

客星煜煜照江波，听尽吴歌听楚歌。黄鹤九霄仙迹远，赤乌千古霸才多。烧春别贮蒲萄斛，藻夏新裁蛱蝶罗。曾共玉堂天上坐，不知今夕景如何。投老闲身一死生，故人况有故乡情。芙蓉不解留王迥，鹦鹉何妨殉祢衡。短棹萧凉邀月色，新篇悲健杂江声。旧游难访洪厓洞，西望长嗟泪满缨。
将至武昌先寄匡山·其一
作者：王苏
朝代：清

客星煜煜照江波，听尽吴歌听楚歌。黄鹤九霄仙迹远，赤乌千古霸才多。烧春别贮蒲萄斛，藻夏新裁蛱蝶罗。曾共玉堂天上坐，不知今夕景如何。
将至武昌先寄匡山·其二
作者：王苏
朝代：清

投老闲身一死生，故人况有故乡情。芙蓉不解留王迥，鹦鹉何妨殉祢衡。短棹萧凉邀月色，新篇悲健杂江声。旧游难访洪厓洞，西望长嗟泪满缨。
涛园歌
作者：王苏
朝代：清

老榕千寻到天绿，绿阴下覆诗人屋。诗人叠石作飞涛，乌石山南种花竹。当时煮茗吟兴长，诗成纸尾题瓯香。竹垞来闽访两汪，为书八分悬石廊。一生爱好新城王，赠言手探古锦囊，八闽坛坫推擅场。里传万岁比叔重，门有月旦继子将。玄孙诵芬来日下，重乞图画摹青苍。蕉红荔紫佛手黄，榴花洞闭蓉山荒。书留万卷树十抱，斯园直接松风堂。百余年来诗境变，检讨尚书难再见。锦秋湖上攀柳条，倾脂河畔流花片。古迹谁寻庾信居，时人争购元章砚。归耕图与载书图，尘中流落临摹遍。岂若涛园处海滨，一家堂构有传人。果多橄榄回余味，坞有蟠桃占好春。园亭亦寄沧桑慨，平原片石今何在。江南红豆花满枝，蘼芜脉脉长相思。
淮关
作者：王苏
朝代：清

晚市荒烟外，重关积水边。闲云过江散，孤月入淮圆。岁俭增粮价，装轻减税钱。青青几株柳，曾系去年船。
辛酉夏月苦雨
作者：王苏
朝代：清

莲华寺外起风漪，腹疾愁霖促鬓丝。卧佛与人分榻冷，湿云如我入山迟。平芜上屋开帘见，饥雀寻巢隔树知。话雨不禁危坐久，药炉火熟已多时。陶家屋角树扶疏，纸阁萧然一榻虚。墙缺暂教浓绿护，漏痕都似硬黄书。悬河喜听乡人语，掀淖重邀长者车。舍北炊烟多未起，官贫敢叹食无鱼。
辛酉夏月苦雨·其一
作者：王苏
朝代：清

莲华寺外起风漪，腹疾愁霖促鬓丝。卧佛与人分榻冷，湿云如我入山迟。平芜上屋开帘见，饥雀寻巢隔树知。话雨不禁危坐久，药炉火熟已多时。
辛酉夏月苦雨·其二
作者：王苏
朝代：清

陶家屋角树扶疏，纸阁萧然一榻虚。墙缺暂教浓绿护，漏痕都似硬黄书。悬河喜听乡人语，掀淖重邀长者车。舍北炊烟多未起，官贫敢叹食无鱼。
重阳后十日晚过大伾山
作者：王苏
朝代：清

杰阁风声响海潮，不胜寒处近层霄。云邀暮色归山寺，虹挟秋光落野桥。仄径无人支卧柏，清泉终古浸单椒。自怜蒲柳凋零易，济胜常扶瘦沈腰。前度何曾识道场，重过犹及展重阳。新图壁挂枫千树，古字天惊雁一行。石洞人酣霞外酒，丹房花拒夜来霜。鍊师莫笑粗官俗，十七年前侍玉皇。不分简絜与胡苏，故道谁翻《禹贡》书。田舍薪茭官赋税，山城沙砾古河渠。微波竞走催租吏，积雨难通治粟车。众妙门前重伫立，满衣尘土发萧疏。
重阳后十日晚过大伾山·其一
作者：王苏
朝代：清

杰阁风声响海潮，不胜寒处近层霄。云邀暮色归山寺，虹挟秋光落野桥。仄径无人支卧柏，清泉终古浸单椒。自怜蒲柳凋零易，济胜常扶瘦沈腰。
重阳后十日晚过大伾山·其三
作者：王苏
朝代：清

不分简絜与胡苏，故道谁翻《禹贡》书。田舍薪茭官赋税，山城沙砾古河渠。微波竞走催租吏，积雨难通治粟车。众妙门前重伫立，满衣尘土发萧疏。
重阳后十日晚过大伾山·其二
作者：王苏
朝代：清

前度何曾识道场，重过犹及展重阳。新图壁挂枫千树，古字天惊雁一行。石洞人酣霞外酒，丹房花拒夜来霜。鍊师莫笑粗官俗，十七年前侍玉皇。
除夕
作者：王苏
朝代：清

过隙光阴逼岁除，宦情归计熟踌蹰。善和坊里谁寻醉，光范门前耻上书。濩落生涯千里外，昏黄镫火四更初。香消独展寒衾卧，雪窖冰天冷不如。
题金桧门徒先生自书观剧诗册
作者：王苏
朝代：清

少时藏弆先生书，五十六字蟠骊珠。高句丽纸老蚕茧，河南笔妙包欧虞。岂知翰墨有瓜葛，门生门下称生徙。能诗光禄守家法，书画不许寒具污。急搜行箧出真迹，珍比遗笏归魏谟。瓯山不见锡山远，兰亭真本人间无。朅来晋陵访老守，衔杯共补消寒图。酒阑郑重出诗册，册纸虽破墨未枯。当时观剧卅绝句，丝竹陶写聊自娱。识是先生暮年笔，书成醉倩门生扶。何期零落入书肆，肯令散乱抛中衢。贤孙购得谨什袭，赵璧价抵千瑶瑜。架笔安用青珊瑚，荐地安用红氍毹。人生如戏戏易散，登场傀儡空喧呼。若非老笔传幻景，焉得冷眼留真吾。如今试问吟风阁，更有何人唱鹧鸪。
乙酉春日
作者：王苹
朝代：清

山无岁暮庚辰雪，柳少湖边癸亥春。自笑空堂双屐在，不知著出向何人。
九月十八日与杭客游千佛山余不至是山者十四年矣
作者：王苹
朝代：清

孤嶂孤花漫寂寥，山灵应笑鬓萧萧。僧残老树余双寺，佛冷空泉自六朝。杖倚秋烟刚半起，袖携海气未全销。苍然华鹊斜阳外，可似西冷第几桥。
九月十八日与杭客游千佛山余不至是山者十四年矣
作者：王苹
朝代：清
体裁：七言律诗

孤嶂孤花漫寂寥，山灵应笑鬓萧萧。僧残老树余双寺，佛冷空泉自六朝。杖倚秋烟刚半起，袖携海气未全销。苍然华鹊斜阳外，可似西泠第几桥。
南园
作者：王苹
朝代：清

何处箖箊有敝庐，空存老树与清渠。乱泉声里谁通屐，黄叶林间自著书。草色又新秋去后，菊花争放雁来初。菘畦舍北馀多少，取次呼童一荷锄。
吊张布衣
作者：王苹
朝代：清

拜杖谯楼血肉飞，少年帕首奋重围。惜君生后陈同甫，独使丹阳有布衣。
春日述怀
作者：王苹
朝代：清

泉头十九年前住，试看垂杨大几围。犹是只鸡招近局，依然山鸟怪儒衣。诗如上水船难进，身似沾泥絮不飞。屈指年华竟虚掷，从前悔未买渔矶。
沂水山行即景
作者：王苹
朝代：清

驴背寒销破帽温，鞭丝渐远雪泥痕。乱山一路青驼寺，多少东风到店门。
海镜庵与文悦上人茶话
作者：王苹
朝代：清

佛火鱼龙里，寒潮钟磬边。数椽空所有，一水息诸缘。茶色浮鲛市，帆痕落水田。为言花事后，时见蜃楼悬。
深冬坐雨
作者：王苹
朝代：清

一年行且尽，双足暂相尊。芋熟零星火，门关冷落村。寒随风势阔，泉赴雨声繁。知识都无益，茅堂谢屐痕。
西山田家产一卫田主夺归不适于乘有邻之旁邑姑借乘须臾往还五百里秘不言主鬻诸屠邻闻同往赎刃矣始言卫状感赋
作者：王苹
朝代：清

有卫骎骎技千里，羁绁不受高双耳。识其技者欲得之，千里之技死于是。呜呼无用全天年，士信知己诎知己。浩荡九衢十丈埃，庞然黑白行且止。
西河沿酒家题壁
作者：王苹
朝代：清

松浆初压自清浑，泥饮谁家老树根。野水不知深几许，半陂秋涨到柴门。扰扰京尘已白头，眼中难遣是句留。日来何处无拘束，不在僧窗在酒楼。
西河沿酒家题壁·其一
作者：王苹
朝代：清

松浆初压自清浑，泥饮谁家老树根。野水不知深几许，半陂秋涨到柴门。
西河沿酒家题壁·其二
作者：王苹
朝代：清

扰扰京尘已白头，眼中难遣是句留。日来何处无拘束，不在僧窗在酒楼。
读吴野人集
作者：王苹
朝代：清

海上吟诗到白头，菱花满地一沙鸥。一生不出东淘路，自有才名十五州。
挽张之洞联
作者：王茂桓
朝代：清
体裁：联

不随桃李哭春风，从庚子整顿乾坤，逐一思量，真个相度能容，大家福禄，萧何乎，曹参乎，普天之下应洒涕；竟作神仙惊帝梦，到己酉推崇德望，无双功业，匪特经师弗愧，后学津梁，司马耶，卧龙耶，继公而起更何人。
自咏
作者：王茂森
朝代：清

一枝秃笔半床书，几树梅花伴竹庐。养性未应亲市井，托身何必远樵渔。閒看丹嶂尘心净，久读黄庭世念疏。又是一番新雨过，药苗阶下带烟锄。
挽梁鸣谦妻联
作者：王荔丹
朝代：清
体裁：联

当年德曜相夫，椎髻布裙，早诺空山偕隐约；此日衮师失母，寒花瘦蝶，尽归郎署悼亡诗。
挽张之洞联
作者：王荣官
朝代：清
体裁：联

办事难、晓事尤难，想年来何限危疑，赖一个读书宰相；言之易、行之不易，看身后依然寒素，留满籯忧国文章。
南乡子·闺情
作者：王荪
朝代：清

莺语正从容。杜宇无端叫落红。倚遍栏杆闲一角，重重。江外千峰与万峰。锦字泪痕封。待欲传他没便鸿。风自掀帘云且住，濛濛。细雨楼头润晚钟。
望江南
作者：王荪
朝代：清

春睡足，醒着怕思量。一曲琵琶魂缥缈，五湖烟水月微茫。珍重话萧郎。
沁园春·春草
作者：王荪
朝代：清

才过冰霜，天涯雨润，挹染轻尘。绕长堤曲岸，愁烟迷雾，故宫荒榭，怨绿凝云。最是年年，送人南浦，一唱阳关黯断魂。凄凉景，况邮亭去马，踏遍蹄痕。青青。不见王孙。有几处江头泪未匀。更碧砌闲来，香侵绫袜，瑶阶散步，色染罗裙。低唤丫鬟，忙寻台榭，拔得柔苗种种新。消清昼，共双双姊妹，赌向花茵。
清平乐·柳絮
作者：王荪
朝代：清

柳丝何意。百尺闲垂地。收拾春光都是你。只有春愁还系。小桥流水无声。和云和雨分明。不愿生同舞絮，如何死化浮萍。
长相思
作者：王荪
朝代：清

见时羞。别时愁。两次三番不自由。教侬怎罢休。倦梳头。怕凝眸。明月光中上小楼。摄山红叶秋。
倡修登瀛桥费款太钜负债难偿赋诗三首
作者：王荫桐
朝代：清

庸人自扰语诚然，困顿无聊欲问天。蚊去负山谁共信？鸟来衔石彼曾填。成裘集腋频经岁，酿蜜添须尚待年。桥债未完心不死，岂知日日坐针毡。不学虚无不坐禅，反随僧道募桥缘。风吹皱水干何事？波卧残虹历有年。瀛路重开当共愿，债台难下果谁怜？半生只为贪名误，艰苦虽尝莫怨天。筹款年年只为桥，胸中块垒恨难消。铜山未倒须当铸，钱树犹存且漫摇。看有一文全在手，愧无万贯现缠腰。会逢点石成金日，债主须应浊酒邀。
倡修登瀛桥费款太钜负债难偿赋诗三首·其一
作者：王荫桐
朝代：清

庸人自扰语诚然，困顿无聊欲问天。蚊去负山谁共信？鸟来衔石彼曾填。成裘集腋频经岁，酿蜜添须尚待年。桥债未完心不死，岂知日日坐针毡。
倡修登瀛桥费款太钜负债难偿赋诗三首·其三
作者：王荫桐
朝代：清

筹款年年只为桥，胸中块垒恨难消。铜山未倒须当铸，钱树犹存且漫摇。看有一文全在手，愧无万贯现缠腰。会逢点石成金日，债主须应浊酒邀。
倡修登瀛桥费款太钜负债难偿赋诗三首·其二
作者：王荫桐
朝代：清

不学虚无不坐禅，反随僧道募桥缘。风吹皱水干何事？波卧残虹历有年。瀛路重开当共愿，债台难下果谁怜？半生只为贪名误，艰苦虽尝莫怨天。
昆山过顾亭林先生故里
作者：王荫槐
朝代：清

郡国关心利病陈，玉山遗老负经纶。河汾弟子兴唐室，辽海先生自汉民。落日荒陵挥涕泪，征车断碣访荆榛。高门宅相都零落，故里经过感替人。
晚渡钱塘江
作者：王荫槐
朝代：清

罗刹江声殷似雷，扁舟摇兀怒涛堆。身从大地孤鸥泛，潮挟群山万马来。南渡衣冠秋草寂，西陵鼓角夕阳哀。古怀牢落真无懒，呼取余杭酒一杯。
焦山放歌怀子颐并寄柳村徵君
作者：王荫槐
朝代：清

浓云一片浮空来，郁律万古青不开。东风料峭布帆送，到眼倏忽惊楼台。海门东去波接天，一拳突兀洪涛间。长江泱漭望不极，万里一碧流春烟。阴崖百丈暗松柏，石磴盘盘入空碧。绝顶高翻鹳鹤巢，天风泠泠生两腋。丈夫不合淹市廛，不能富贵还学仙。桃花洞口笑相识，白云待我三千年。肩拍华阳隐，袂挹焦孝然。骖鸾驾鹄任所往，安得复有人世摧轮折毂之险相忧煎。我家杜若洲边往，咫尺蓬莱屡回顾。风尘澒洞损朱颜，十年悔不携游具。山僧导我深篁行，指点斜阳作晚晴。沙边白鸟一双起，江天绚烂朱霞明。琅琅净玉钟郁郁，瓜洲树风潮窅冥。援孤琴松声，恋客不能去。故人曾吹铁笛来，磨崖好句惊仙才。西风何意遽吹返，嗟哉抑塞尘与埃。种竹翁，元真子，相望盈盈隔江水。金丹悟道卧元关，天子蒲轮徵不起。虚堂明月照清辉，鱼龙寂寂春星低。幽怀梦绕江南北，瀛海茫茫独鹤飞。
自盱眙至金陵道中作
作者：王荫槐
朝代：清

秋风吹桂树，驿路飘清香。淮山一夜雨，霁色催晨装。寥泬天宇高，新雁争先行。倦眼盼晴云，老鹘亦高翔。野人衣食谋，所乐惟稻粱。江淮夏盛涨，流冗良可伤。高原幸有秋，如云罢亚黄。旅食勿云贵，且复歌金穰。暮宿莲塘云，晓策釜山蹇。乡音虽渐改，百里未云远。西风阡陌凉，亭午日犹暖。野店带溪桥，鹅鹜乱清浅。担夫柳阴卧，行子荻棚饭。萧萧草露白，牛羊下遥坂。前路问耕夫，烟中指候馆。江流何呼汹，浮梁朵动摇。解装古棠邑，落日上轻舠。水痕涨初落，木杪悬菱菱。鬖髿紫须垂，乃长枯杨腰。十室九空壁，野风吹屋茅。目击实可惨，况闻千里遥。明月照溶㵝，瓜山浮一瓢。荧荧苇间火，疑有惊魂嗥。此乡称膏腴，天吴偶肆骄。哀鸿盍归来，春麦亟荷锹。回首望吾乡，五坝频增高。嗟哉滨淮田，岁岁沈波涛。
自盱眙至金陵道中作·其一
作者：王荫槐
朝代：清

秋风吹桂树，驿路飘清香。淮山一夜雨，霁色催晨装。寥泬天宇高，新雁争先行。倦眼盼晴云，老鹘亦高翔。野人衣食谋，所乐惟稻粱。江淮夏盛涨，流冗良可伤。高原幸有秋，如云罢亚黄。旅食勿云贵，且复歌金穰。
自盱眙至金陵道中作·其三
作者：王荫槐
朝代：清

江流何呼汹，浮梁朵动摇。解装古棠邑，落日上轻舠。水痕涨初落，木杪悬菱菱。鬖髿紫须垂，乃长枯杨腰。十室九空壁，野风吹屋茅。目击实可惨，况闻千里遥。明月照溶㵝，瓜山浮一瓢。荧荧苇间火，疑有惊魂嗥。此乡称膏腴，天吴偶肆骄。哀鸿盍归来，春麦亟荷锹。回首望吾乡，五坝频增高。嗟哉滨淮田，岁岁沈波涛。
自盱眙至金陵道中作·其二
作者：王荫槐
朝代：清

暮宿莲塘云，晓策釜山蹇。乡音虽渐改，百里未云远。西风阡陌凉，亭午日犹暖。野店带溪桥，鹅鹜乱清浅。担夫柳阴卧，行子荻棚饭。萧萧草露白，牛羊下遥坂。前路问耕夫，烟中指候馆。
雨后同孟棠孝廉夜登玻璃泉清心亭
作者：王荫槐
朝代：清

三秋积雨多，客夜听泉至。溟濛峭峰顶，疏林冱云气，秉烛照回廊，古径压空翠。西风吹高岩，打头乱叶坠。长淮寂渔火，暗听惊涛沸。万瓦黑甜中，一镫隐湖寺。兹地数登览，夜景领尤异。烹泉话石栏，眼前获新契。亭名玩清心，澄澈平旦意。何用警霜钟，静理悟禅谛。
雪后寄子颐
作者：王荫槐
朝代：清

径僻随鸦步，亭高俯雁群。风回陡山雪，天暗妇湖云。转漕纡时策，防河异昔闻。美人寒倚枝，空谷欲何云。
雪后寄子颐
作者：王荫槐
朝代：清
体裁：五言律诗

径僻随鸦步，亭高俯雁群。风回陡山雪，天暗妇湖云。转漕纡时策，防河异昔闻。美人寒倚竹，空谷欲何云。
枯树
作者：王荫祜
朝代：清

浪说三株绕砌罗，连枝憔悴感寒柯。皴霜皮黯冬心在，媚雨条稀老干多。至竟成材关阅历，独怜生意渐婆娑。杜陵诗句兰成赋，一例霜毫忍泪呵。
读史·其一
作者：王荫祜
朝代：清

高文侈美新，何如赤伏符。投阁乃不死，咄咄莽大夫。
读史·其三
作者：王荫祜
朝代：清

同是中朝彦，奚分蜀洛为。不须更相竞，都在党人碑。
读史·其二
作者：王荫祜
朝代：清

东聘联唇齿，南征固腹心。已成吞魏势，讵料大星沈。
读史·其二
作者：王荫祜
朝代：清

东聘联唇齿，南征固腹心。已成吞魏势，讵料大星沈。同是中朝彦，奚分蜀洛为。不须更相竞，都在党人碑。一出曲端死，再出郦琼叛。心学乃杀人，符离四十万。
读史·其四
作者：王荫祜
朝代：清

一出曲端死，再出郦琼叛。心学乃杀人，符离四十万。
壬子除夕
作者：王莹修
朝代：清

海山风景此栖迟，劳我精神且祭诗。厄运当如填债满，钝才祇合卖痴宜。河汾旧学承中说，荆楚前尘话岁时。羡汝遐陬人故故，翻新日月不曾知。
挽张之洞联
作者：王葆心
朝代：清
体裁：联

谋新求旧两相乘，正学术，正人心，挽救多方，元老何曾闲一日；外攘内安俱未竟，为公恸，为私哭，师承七稔，鲰生更有泪千行。
挽沈葆桢联
作者：王葆辰
朝代：清
体裁：联

内端心学，外备边防，遗疏独惓惓，抱半壁隐忧，病榻弥留谋国远；作吏耐贫，课功责实，手书常娓娓，诵先人恺谊，孤儿涕泪受恩多。
步云山吕仙宫联
作者：王葆辰
朝代：清
体裁：联

四围紫气捧心香，结成胜地蓬壶，正屏麓云开，剑池月上；万丈毫芒悬肘篆，分与神山药石，觉葫头日驻，枕底春回。
敬和栖霞先生鸟松阁作
作者：王蓝玉
朝代：清

大树将军气势雄，鸟松高峙挂晴虹。使君阁上徵佳咏，萃得诗人在个中。
敬和栖霞先生鸟松阁作
作者：王蓝玉
朝代：清

风月阁中自一天，老松环抱暑无权。台澎坐理升平日，公退吟馀意适然。
五妃墓
作者：王蓝石
朝代：清

昭君节烈胜昏昏，冢草长青扫淡痕。二百年来名不朽，山灵时觉护香魂。
和栖霞先生鸟松阁作
作者：王蓝石
朝代：清

虬龙拱抱拂天雄，倚日凌云气吐虹。画阁巍峨传鸟语，赓诗唱和乐其中。耸翠翻青拟绿天，一生诗酒两司权。公馀阁下邀兰友，共听绵蛮兴适然。
和栖霞先生鸟松阁作·其一
作者：王蓝石
朝代：清

虬龙拱抱拂天雄，倚日凌云气吐虹。画阁巍峨传鸟语，赓诗唱和乐其中。
和栖霞先生鸟松阁作·其二
作者：王蓝石
朝代：清

耸翠翻青拟绿天，一生诗酒两司权。公馀阁下邀兰友，共听绵蛮兴适然。
对雨忆春船
作者：王蔚宗
朝代：清

赤龙睡醒渴饮湖。天帝下授调水符。农夫得雨如得珠。是活万家非私娱。吾庐近市尘樊拘。猿吟鹤梦思逃虚。安得仲宣楼坐予。俯临万亩看耕锄。秧针一碧风疏疏。烟中叱犊蓑笠濡。身闲不识青组纡。勤家使者过听渠。田园杂兴陶潜摅。科头倚槛歌乌乌。檐前雨点晚更粗。急提瓶盎催奚奴。黄梅水甘逾醍醐。贫家茗材抵蓄租。入门百瓮富有余。海上髯翁今来无。我具卢仝小竹炉。灌子七椀肠弗枯。倒出奇句买玉壶。莫遣王郎幽赏孤。
对雨忆春船
作者：王蔚宗
朝代：清
体裁：古风

赤龙睡醒渴饮湖。天帝下授调水符。农夫得雨如得珠。是活万家非私娱。吾庐近市尘樊拘。猿吟鹤梦思逃虚。安得仲宣楼坐予。俯临万亩看耕锄。秧针一碧风疏疏。烟中叱犊蓑笠濡。身闲不识青组纡。勤家使者过听渠。田园杂兴陶潜摅。科头倚槛歌乌乌。檐前雨点晚更粗。急提瓶盎催奚奴。黄梅水甘逾醍醐。贫家茗材抵蓄租。入门百瓮富有余。海上髯翁今来无。我具卢仝小竹炉。灌子七碗肠弗枯。倒出奇句买玉壶。莫遣王郎幽赏孤。
秋蛩
作者：王蔚宗
朝代：清

东野诗鸣何太苦，南园鬼语未全收。澹烟晓月迷三径，破叶疏花老一秋。
咏水仙花
作者：王蕙三
朝代：清
体裁：古风

冬景谁点缀？北风何凛冽。湘洛有精英，芳魂永不灭。化作此花身，色香两清绝。当其曝灌时，呵冻指欲裂。辛苦历三冬，幽花乃自发。丰骨镂琼玉，精神浣冰雪。室虚香逾生，窗冷色弥洁。每逢一瓣开，芳鲜辄经月。皎皎出尘姿，迥与凡卉别。百花媚春风，俗艳人争悦。惟此凌波仙，不受纤尘涅。性淡味有长，独耐大寒节。竟欲问梅兄，品格孰优劣？
挽妾联
作者：王蕴章
朝代：清
体裁：联

风信落华鬟，照眼榴花刚五月；香魂招楚些，多情桃叶倘重来。
醉太平·西湖寻梦
作者：王蕴章
朝代：清

炉烟一窗，瓶花一床，更添十里湖光，对南屏晚妆。藕风气香，竹风韵凉，等他月照回廊，浴鸳鸯一双。
由碧岩泛舟至黄龙洞
作者：王藻
朝代：清

登山兴固佳，看山致亦好。舟中望青弁，四面云林绕。连峰若点黛，历历媚春晓。著屐重探幽，一步一回眺。湖田翠欲流，白波际天表。想见底定初，兹山亦浮岛。载造龙洞前，端倪不可道。石楼耸亭亭，中空类房窔。下有无底谷，直落万丈杳。当年龙欲飞，裂山试鳞爪。巨石遭掀腾，䃔然自相嬲。至今犹拄撑，竛竮若将掉。向非龙所为，人力讵施巧。我欲窥其渊，股栗神魂悄。侧闻岁暵时，甘澍每协祷。多恐幽深中，仍护颔下宝。安得鞭起之，为余种瑶草。
登缥缈峰歌
作者：王藻
朝代：清

我爱具区水，浩渺涵秋空。三万六千顷，顷顷磨青铜。复爱洞庭山，崒嵂摩苍穹。七十有二峰，峰峰削芙蓉。就中缥缈最雄长，如师有帅阶有崇。朅来彳亍到绝顶，湖天空阔开双瞳。群山千百帖水面，飞青舞碧争朝宗。铜官离墨远钩带，五州七邑罗心胸。天风蓬蓬云脚乱，赤日西走江湖东。湖光日色两滉瀁，水晶火齐交冲瀜。平生奇观有如此，坐觉五岳生胸中。吁嗟人生百年本电速，学仙何必非英雄。会当来此巢云松，口吸沆瀣挥烟虹。梦入鳞堂见龙女，金支翠羽光熊熊。江妃献琛鱼媵舞，龙头泻酒珊瑚钟。更登天坛扫落叶，烧丹夜烛层霄红。丹成骨髓化青绿，谒帝竟入金华宫。身骑飞龙弄白日，俯视下界如蠛蠓。乾坤八表恣游戏，历千万世无终穷。君不见唐张硕汉毛公，其寿将与兹山同。
送友人还广州·其一
作者：王藻
朝代：清

九月值摇落，送君南粤遥。寒砧催木叶，轻楫理江舠。衣上桄榔雨，吟边玳瑁潮。越王台上望，烟月霭迢迢。
送友人还广州·其二
作者：王藻
朝代：清
体裁：五言律诗

闻道天南路，山川秀且清。花田刘鋹墓，珠海赵佗城。汉月蟾蜍满，秦桥螮蝀横。无由能缩地，天末远含情。
送友人还广州·其二
作者：王藻
朝代：清

闻道天南路，山川秀且清。花田刘鋹墓，珠海赵佗城。汉月蟾蜍满，秦桥螮蝀横。无由能缩地，天末远舍情。
春日幽居书事
作者：王蘅
朝代：清

野岸横桥是我家，疏枝墙角老梅遮。贫时过午方炊饭，倦到抛书且灌花。水长菰蒲藏睡鸭，草深阶砌出鸣蛙。身閒自喜浑无事，一枕羲皇日未斜。
送春
作者：王蘅
朝代：清

丽日红霞烂锦茵，浓和花气欲熏人。声声鶗鴂催归急，止剩今朝一日春。
春日閒居
作者：王虞凤
朝代：清

浓阴柳色罩窗纱，风送炉烟一缕斜。庭草黄昏随意绿，子规啼上木兰花。
春闺词
作者：王虞凤
朝代：清

融和天气喜初晴，为爱簪花却放针。玉枕梦回人寂寂，瑶琴挥罢院沈沈。绿鸳戏水穿荷影，紫燕衔泥织柳阴。昼静金炉香欲尽，推窗满地落红深。
生查子·怀姊
作者：王虞凤
朝代：清
体裁：词

忆昔别离时，欲想心先痛。独自拥寒衾，一夜难成梦。只见碧纱窗，竹影频移动。残月冷花梢，幽恨和伊共。
相见欢
作者：王虞凤
朝代：清
体裁：词

新兴蛾髻如盂。插金鹅。点点蔷薇香露、沁牙梳。匀面罢，呼女伴，坐氍歈。又向绿窗深处、赌樗蒲。
相见欢
作者：王虞凤
朝代：清
体裁：词

雕栏笼鸟无声。耽窗明。两两黄蜂抱蕊、刺纱棂。凭湘几，匀银管，画绡屏。印出些些花样、粟纹轻。
贺圣朝
作者：王虞凤
朝代：清
体裁：词

彩线抛残金剪慵。绿鬟松。些些香唾湿残绒。小窗中。阿母拾花翻绣架，脸霞红。低垂凤颈剔春葱。意惺忪。
挽马勿庵联
作者：王蜕老
朝代：清
体裁：联

本无庸福到奇才，君竟死，我余生，踽踽凉凉，负从前一诺初心，相期成白首；纵有狂名震流俗，天不怜，人又妒，苍苍莽莽，问此后几根傲骨，何处觅青山。
对联
作者：王衍梅
朝代：清
体裁：联

与月乐天花乐地；将诗惊鬼酒惊人。
挽刘华东联
作者：王衍梅
朝代：清
体裁：联

草茅坐论成千古；文采风流少一人。
晓行风月凉甚
作者：王衍梅
朝代：清

凉风吹客梦，沙月导人行。驱马已十里，荒鸡才一声。旅怀无旦晚，村店有逢迎。却望沧州路，冥冥烟雾生。
晓起过权园
作者：王衍梅
朝代：清

睡觉翻阶鸟雀喧，远拖吟屐过江村。禾收大野全成路，雪霁遥山尽到门。春蚓怒号茶鼎熟，冻蛟狂裂墨池浑。看他黄叶风如扫，篱畔梅花白几痕。
虔州野泊
作者：王衍梅
朝代：清

渺渺西风芦荻洲，崆峒云物望中收。一天残照生鸦背，满目青山画虎头。八九人烟依村住，两三渔火杂萤流。郁孤台畔清砧月，重唱刀镮鬓已秋。
题二树山人画双角石
作者：王衍梅
朝代：清

横峰侧岭巧相兼，唤取鸦叉展画帘。南渡关山惭一角，北台风雪看双尖。梁家婢可明珠换，讲舍儿须锦髻添。诗老凋零余墨在，梅花僧印尚红钤。
沁水道中
作者：王衡
朝代：清

石径绕寒山，秋风在溪水。前村几处烟，没入朝云里。
和查元鼎佛手原韵
作者：王衢
朝代：清

何因成佛果，花雨散诸天。指点菩提树，心参解脱禅。慈云现孤掌，明月印空拳。一握摩挲相，真香护大千。
和查少白五十初度七律四则
作者：王衢
朝代：清

交情自古推平仲，四九年华伯玉知。欲證是非凭益友，敢言天命拟先师。芝兰得契香能久，松柏有心寿可支。海上于今鸣独鹤，纵无人见亦闻之。同调相逢自不孤，砚田肯使久荒芜。嘤鸣比兴莺求友，翔翥威仪凤引雏。失马试看吾辈达，移山莫笑乃翁迂。英雄几见邀庸福，青眼何愁雪满颅。神仙眷属木兰舟，浮海飘然事壮游。工部感秋犹有兴，陶朱致富或承羞。营巢不碍梁间燕，唤雨何劳陌上鸠。自古才人多入幕，岂惟王粲独登楼。介眉相对菊花樽，更喜茱萸插帽繁。不饮醉翁知酒意，能文才子鍊诗魂。浪仙合用南金铸，佛顶难教俗手扪。海上成连弹古调，寻常丝竹莫须论。
和查少白五十初度七律四则·其一
作者：王衢
朝代：清

交情自古推平仲，四九年华伯玉知。欲證是非凭益友，敢言天命拟先师。芝兰得契香能久，松柏有心寿可支。海上于今鸣独鹤，纵无人见亦闻之。
和查少白五十初度七律四则·其三
作者：王衢
朝代：清

神仙眷属木兰舟，浮海飘然事壮游。工部感秋犹有兴，陶朱致富或承羞。营巢不碍梁间燕，唤雨何劳陌上鸠。自古才人多入幕，岂惟王粲独登楼。
和查少白五十初度七律四则·其二
作者：王衢
朝代：清

同调相逢自不孤，砚田肯使久荒芜。嘤鸣比兴莺求友，翔翥威仪凤引雏。失马试看吾辈达，移山莫笑乃翁迂。英雄几见邀庸福，青眼何愁雪满颅。
和查少白五十初度七律四则·其四
作者：王衢
朝代：清

介眉相对菊花樽，更喜茱萸插帽繁。不饮醉翁知酒意，能文才子鍊诗魂。浪仙合用南金铸，佛顶难教俗手扪。海上成连弹古调，寻常丝竹莫须论。
留别浪穹绅民三首·其一
作者：王裕承
朝代：清
体裁：七言律诗

家法相承未敢移，平情审理岂矜奇。每无善策筹新政，赖有清规慰远思。茅茹拔连钦士汇，苞苴屏绝泯奸欺。感怀时势增惆怅，应变乘机孰与宜。
留别浪穹绅民三首·其三
作者：王裕承
朝代：清
体裁：七言律诗

大地春风拂面和，我今惜别转蹉跎。口虽未饮骊歌酒，心已难忘凤羽河。具体乍将基础立，抚衷仍觉感惭多。黯然忽唱阳关曲，无奈攀辕父老何。
留别浪穹绅民三首·其二
作者：王裕承
朝代：清
体裁：七言律诗

教养兼施夙有心，勤披治谱细搜寻。广增学舍储楠梓，苦劝居民习织纴。菽粟有秋差可喜，桑麻被野渐成阴。规模虽具防中止，劳怨还期众力任。
荐妙峰山赠鹿君开肇
作者：王裕承
朝代：清
体裁：七言律诗

雨后岚光分外浓，层峦耸翠势玲珑。湿云犹绕祠前树，旭日初临掌上峰。远望玉屏山险峻，近瞻古寺像嵷隆。与君到此诚求祷，惟愿年年乐岁丰。
追忆先高祖任滇藩时已二百余年矣今复重绍旧游不禁今昔之感
作者：王裕承
朝代：清
体裁：七言律诗

二百年来绍旧游，风尘万里扑征裘。无才勉继先人泽，有志常怀后嗣谋。动止萍踪随社燕，浮沉时事问沙鸥。一身既副苍生望，只有忠贞达圣猷。
挽彭玉麟联
作者：王裕春
朝代：清
体裁：联

军练水犀，绩高路马，曾发愤与长江天堑为雄，千里镜同清，画守尚存前部曲；皇资柱石，士景斗山，早图形迈崇德昭勋而上，九霄星忽落，归休犹是旧书生。
秋兴
作者：王西溥
朝代：清

蒹葭露白蓼花红，市散溪桥立晚风。蝙蝠堕檐疑病鸟，蜘蛛补网待秋虫。古人骸骨千年至，造化炉锤万物铜。佛笈仙经披览遍，两閒何地著虚空。桑下分甘遍子孙，老翁性不耐愁烦。高撑瘦骨巡檐鹤，牢锁秋心入笠豚。箧笥之中纨扇弃，君亲而外布衣尊。遥知边塞风尘静，天马西来贡大宛。
秋兴·其一
作者：王西溥
朝代：清
体裁：七言律诗

蒹葭露白蓼花红，市散溪桥立晚风。蝙蝠堕檐疑病鸟，蜘蛛补网待秋虫。古人骸骨千年至，造化炉锤万物铜。佛笈仙经披览遍，两閒何地著虚空。
秋兴·其二
作者：王西溥
朝代：清
体裁：七言律诗

桑下分甘遍子孙，老翁性不耐愁烦。高撑瘦骨巡檐鹤，牢锁秋心入笠豚。箧笥之中纨扇弃，君亲而外布衣尊。遥知边塞风尘静，天马西来贡大宛。
题梅花雪屋图
作者：王言
朝代：清

昨宵梦踏孤山雪，千树万树梅花白。蓬莱仙人招我诗，飞身直入巢居室。嚼雪吟梅字字香，香沁入脾冰濯魄。醒来齿颊余清芬，陡展君图惊咄咄。分明画境即梦境，图中风景皆亲历。君家居近洪崖山，诛茅编作诗人宅。傍宅梅花千万株，雪夜论诗花四壁。我不能诗但爱梅，梦魂时绕西陵驿。君今蹑蹻亦天涯，相逢同人梁园客。谈到家山应黯然，辜负梅花冻封雪。君图亦非梦游看，梦固非真图亦失。是图是梦两不分，世事何曾容著迹。不如拉君同作西湖游，断桥残雪孤山梅。君哦诗，我衔杯，君诗不成我以斗酒催。洪崖笑拍林逋回，藐姑仙人促膝陪，梅花雪花卷作琼瑶堆。
剑门
作者：王誉昌
朝代：清

神丁辟得一峰尊，苍翠曾留斧凿痕。界截黄尘森似剑，罅通碧落倚为门。迎寒山爽惟余骨，入夏云奇剩有根。顽块不须争项背，三台五老尽儿孙。
舟泊武林城外因忆新安会稽之胜赋呈确庵夫子志别
作者：王誉昌
朝代：清

四月河桥绿酎浓，篷窗歌咏自从容。人间草木馀春梦，劫后湖山又晚钟。学溯考亭开雾障，书探禹穴破云封。重期此后追随处，知在烟萝第几峰？
过东郊故园追和家大人韵
作者：王誉昌
朝代：清

昔年亭馆筑城闉，此日重游自怆神。十亩仅传三世业，一身已作两朝人。门前碧草埋荒径，楼上青山认旧邻。记得趋庭分彩笔，也教题咏药栏春。
鹦鹉词
作者：王誉昌
朝代：清

翻为多情损性灵，断魂还认陇山青。何因得证摩尼塔，一卷笼中《般若经》。
史梦兰继室田太夫人九十大寿
作者：王讱庵
朝代：清
体裁：联

荣典颁记，望中轶事；后堂拜愧，简齐诗名。
春暮
作者：王诒寿
朝代：清

野桃无力点晴波，寒食清明次第过。酒价渐低春酿熟，笋船初到市声多。东风芳草人盘马，小雨杨花客渡河。却忆江南好时节，画桡衫影水如罗。
铜鼓钗歌
作者：王诒寿
朝代：清

银蘤一尺绀龙角，翠漫镂金？钿萼。海南女儿颜如霞，不向东风曳珠索。玉螺花鼓青盘雷，碧璎鹅锦连臂来。钗光摇摇彭声起，手撒春星颤鸾尾。洞堂一曲蛮花香，犀床不动双鸳鸯。毡裘都老红酪浆，堕霞簇簇珊瑚囊。何年飞来逐龙子，古井沈沙土斑紫。芙蓉怯玉兰云垂，金虫欲缀愁蝉丝。且铺舞锦呼吴儿，娇鼍促叠催《柘枝》。
铜鼓钗歌
作者：王诒寿
朝代：清
体裁：古风

银蘤一尺绀龙角，翠漫镂金�钿萼。海南女儿颜如霞，不向东风曳珠索。玉螺花鼓青盘雷，碧璎鹅锦连臂来。钗光摇摇彭声起，手撒春星颤鸾尾。洞堂一曲蛮花香，犀床不动双鸳鸯。毡裘都老红酪浆，堕霞簇簇珊瑚囊。何年飞来逐龙子，古井沈沙土斑紫。芙蓉怯玉兰云垂，金虫欲缀愁蝉丝。且铺舞锦呼吴儿，娇鼍促叠催《柘枝》。
铜鼓钗歌
作者：王诒寿
朝代：清

银蘤一尺绀龙角，翠漫镂金𢧵钿萼。海南女儿颜如霞，不向东风曳珠索。玉螺花鼓青盘雷，碧璎鹅锦连臂来。钗光摇摇彭声起，手撒春星颤鸾尾。洞堂一曲蛮花香，犀床不动双鸳鸯。毡裘都老红酪浆，堕霞簇簇珊瑚囊。何年飞来逐龙子，古井沈沙土斑紫。芙蓉怯玉兰云垂，金虫欲缀愁蝉丝。且铺舞锦呼吴儿，娇鼍促叠催《柘枝》。
挽左宗棠联
作者：王诗正
朝代：清
体裁：联

军前同哭老元戎，况同穷岛生还，顿失瞻依如小子；天上若逢先壮武，尽话中朝故事，莫谈坎壈到孤儿。
魏太和铜熨斗歌沈西雍太守所藏
作者：王诚
朝代：清

当涂高高熨不平，金铜仙人辞汉京。化为翁仲魏宫守，巧学新莽抱威斗。屈戌铜铺锁阿甄，射死母鹿留子身。狼顾忽来受顾命，汝睿安能更执柄。君不见洛妃步后灵芸啼，针神夜来方卷衣，外间已唱青头鸡。
题孔瑶山寒香小影
作者：王诰
朝代：清

昔闻人说爱梅花，今见梅花爱高士。谁是梅花谁是君，君与梅花一而已。空山雪霁晓云清，读书堂上人初起。此际幽情何处寻，一片寒香小影里。
御街行·芭蕉
作者：王谢
朝代：清

弄晴作暝愁初展。绿衬窗纱远。一枝一叶尽秋声，敲碎芳心重卷。凉云微破，碧痕如洗，掩映蘼芜院。闲消永昼临书篆。未忍将伊剪。无端添个雨和风，不管有人凄婉。乍醒鹿梦，三更愁坐，赢得吟魂断。
秋蕊香·红豆
作者：王谢
朝代：清
体裁：词

庭外几枝春早。红绽樱桃犹小。香奁宝匣藏多少。枨触伤离怀抱。拈来计曲非工巧。添残稿。人生总为多情老。此物千年长好。
下邳夜泊
作者：王贞仪
朝代：清

黄石城头雨未乾，晚风吹送角声寒。扁舟莫道小如叶，载得春愁分外宽。
临江仙·哭汪夫人
作者：王贞仪
朝代：清

岂料贤媛真死别，不堪泪下声吞。同思相见话寒温。孀声悲苦节，噩梦怆离魂。叹息交情流水逝，伤怀却共谁论。天涯知己几人存。容华芳岁尽，霜雪晚心尊。
减字木兰花·感作
作者：王贞仪
朝代：清

构思下笔。汉魏齐梁求并立。底事心忙。才学韩苏又柳王。拘牵潦草，面目何曾收拾好。纵效西颦。没奈生成嫫母形。
南乡子·春暮
作者：王贞仪
朝代：清

长昼镇无聊。闲坐拈针倦又抛。捲上湘帘看小苑，芭蕉。绿摆檐牙叶渐高。燕子护儿娇。风细杨花冉冉飘。眼底韶光留不得，樱桃。红颗枝头鸟啄消。
南柯子·咏霞
作者：王贞仪
朝代：清

水气烘晴霭，何殊吐蜺腥。赤城曾道烂奇形。最好落随孤骛、下烟汀。日脚成丹紫，天衣叠绮青。微风吹碎断云停。记否曼卿传饮、自天廷。
卜算子·夏晚
作者：王贞仪
朝代：清

雨后晚凉多，衫葛含风细。小摘庭前茉莉花，弱缕穿连蒂。团扇叶芭蕉，闲坐荷花砌。剥取池荷带湿看，莲子生还未。
如梦令·渔景
作者：王贞仪
朝代：清

月下一溪烟淡。溪里渔叉夜响。知有小渔舟，叉得寒鱼初返。同伴。同伴。掉向白萍花港。
小重山·灯花
作者：王贞仪
朝代：清

玉楼传声月白时。青缸光隐约、发新蕤。金葩璀璨细开迟。飞丹凤、摇曳故留姿。雨露不须滋。蕊生火树花、映银池。朝来先报好音知。轻霞晕、应是吉祥枝。
归朝欢·咏雁。次吉林德巽斋太史韵
作者：王贞仪
朝代：清

水落平沙潮下渚。瑟瑟芦花飞白雨。江南秋好恰长征，塞天霜冷携新侣。渐逵联素羽。榆关朝发看无数。下江皋，斜斜整整，烟月满湘浦。落日况当人逆旅。草帛书成思寄语。听到凄声不忍闻，谁家夜静调冰柱。天涯悲岁暮。故乡望断云迷树。叹嗷嗷，留心缯缴，空为稻粱苦。
忆秦娥·春暮，钱塘舟中作
作者：王贞仪
朝代：清

春雨歇。杨花两岸飞晴雪。飞晴雪。江途渺渺，扬舲三浙。潮来胥口声悲咽。烟波一棹真浮叶。真浮叶。蓬窗闲坐，书翻越绝。
念奴娇·祀灶
作者：王贞仪
朝代：清

行厨烟散，刚入夜、炊馀寒彻。爆竹邻家初竞响，正是交年节。床脚烧灯，灰堆击帚，五祀辰方接。底需祈报，但教香水无缺。不学致富阴家，刲羊供酒，叩祷纷烦热。饼豆一年惭一饯，言事凭君朝阙。再拜尊前，非缘求媚，文字嗟薪积。封尘莫笑，爨火每自清洁。
惜馀春慢·同许燕珍夫人登燕子矶，即此原韵
作者：王贞仪
朝代：清

暖水霞蒸，黛痕烟乱，百战涛声天半。多情燕子，何处飞来，雌伏一矶高阚。为问当年，风流王谢华堂，雪消冰泮。漫回思旧日，乌衣帘幕，似曾相见。只眼底、碧树晴江，滔滔郁郁，催人梦断。山灵应笑，玉树丰神，逝浪关情谁管。虎踞龙蟠，且休空垒输将，自成奇嵼。壮南邦、二水三山，天堑巢成奇险。
明月棹孤舟·悲秋
作者：王贞仪
朝代：清

到得秋来愁便阔。悲风又剪桐枝落。天际哀鸿，林间病叶，断送秋光寂寞。剩对黄花怜瘦索。淡容冷艳枝枝弱。一盏香醪，半帘残月，强把诗情咀嚼。
月中行·游湖心亭戏作
作者：王贞仪
朝代：清

楼台高矗水中央。倒影漾湖光。画船歌舫听如狂。多半载红妆。偶来雨后翻成趣，寻胜迹、单袷迎凉。水云涤尽粉脂香。清涴惬诗肠。
桃源忆故人·再入都中，留别淝上许燕珍夫人
作者：王贞仪
朝代：清

浮波又泛扁舟去。来日故人何处。后会苕苕愁数。梦也难凭据。美酒高怀还小住。拼醉盈樽红玉。北地风严日暮。肠断幽燕路。
桃源忆故人·游姑苏台
作者：王贞仪
朝代：清

馆娃旧日沉歌舞。开闾城边鼙鼓。月冷宫梧几许。夜夜啼乌苦。麋鹿可怜群走去。霸业消磨何处。响屧空存旧语。草色侵廊庑。
江城子·夜雨
作者：王贞仪
朝代：清

无端寒雨促秋光。晚风凉。野云苍。才有梧桐，助响落银床。窗外声声浑不住，愁绝处，夜偏长。况添低砌又啼螀。乱回肠。更心伤。炉内寒烟，销尽水沉香。欹枕难堪听到晓，心滴碎，怯空房。
沁园春·过羊叔子故里
作者：王贞仪
朝代：清

路指前途，汶水之南，太傅江乡。羡戈戟临戎，轻裘妆束，旌旗领队，绶带飘飏。谈笑兵符，风流将术，卓识谁能与抗行。还回想、想东吴信压，西晋功扬。偶来此地堪伤。想盖世才华百战场。剩麦穗千畦，实垂宿雨，枣林万树，花发新香。鸠里尝存，残碑可读，挥泪何须上岘冈。而今事、■推贤已矣，更谬青囊。
沁园春·题柳如是小像
作者：王贞仪
朝代：清

彼美人兮，河东旧氏，名姓争传。问底事蛾眉，爱才念切，改装巾帻，择士心坚。翠袖相投，红裙难认，老去尚书已可怜。休记取，恁茸城诗句，久地长天。只今回首当年，蓦京口、扁舟桴鼓阗。更不较顾娘，泥涂容面，羞它卞女，泪洒兰笺。道服随身，青丝毕命，含笑章台质独捐。尤堪叹，便青楼如许，若个名全。
浣溪沙·梅魂。次吴小莲女士韵
作者：王贞仪
朝代：清

庾岭烟迷夜寂寥。罗浮月冷路迢遥。可堪空色不相遭。风笛吹残浑欲断，霜笳听罢惯能销。依依脉脉迥难招。
浣溪沙·闲题
作者：王贞仪
朝代：清

院落才晴日又西。红香初绽有蔷薇。小窗闲坐偶拈题。蝉翼乍成双翠钿，凤头新绣小红鞮。嫩阴天气怯春泥。
浪淘沙·吉林秋感，次鹤仙夫人韵
作者：王贞仪
朝代：清

关塞冷秋风。沙雾迷濛。可怜秋去又匆匆。凝望乱烟衰草外，离恨无穷。最好故园中。黄鞠丹枫。蟹螯双擘酒盈钟。此景那堪回首忆，愁见归鸿。
清平乐·由平原过东方曼倩故里
作者：王贞仪
朝代：清

卫河西去。斜指沙洲路。此是岁星名里处。大梦金门堪慕。悬珠编贝空游。书生叹息封侯。归念细君分赐，诙谐竟尔风流。
渔家傲·岭南作
作者：王贞仪
朝代：清

海上风高吹瘴雨。时过十月犹炎暑。零落红蕖花满渚。愁正聚。一挝初起楼头鼓。修得书成烦雁羽。家乡程远如何许。一穗青灯人闭户。怀别绪。夜深怕听寒螀语。
满庭芳·冬夜吉林作
作者：王贞仪
朝代：清

杨柳枝疏，枇杷花落，天涯别有时光。朔吹如箭，草白与沙黄。九九寒凝回忆，转眼处、飞雪铺霜。重檐下、冰钗堪数，随溜挂帘旁。含情成小立，戍楼更冷，野柝声扬。看庭中、残月已上东墙。此际感萦怀抱，空打叠、百结回肠。凄凉煞，江南塞北，万里■家乡。
满江红·甲寅冬至日雪
作者：王贞仪
朝代：清

至日阳回，刚好趁、歌调白雪。侵寒起、玉堆阶下，无声骚屑。斮桂未妨才女咏，披兰欲动先春色。较当年、靧面熏衣，风怀越。三径外，琅玕折。一室里，珠帘揭。喜六出纷霏，梅开时节。香馥金炉烟篆漾，茶烹石鼎诗情澈。只工闲、组绣线新添，轻寒绝。
满江红·过平原县东门，谒颜鲁公祠
作者：王贞仪
朝代：清

残照城东，风急处、暮笳声咽。正卸毂、平原祠外，前行瞻谒。作郡回思天宝日，九重乐极金瓯缺。蓦然闻鼙鼓，起渔阳，霓裳歇。卫弹邑，千秋节。争坐位，千金贴。只拒降斩使，是何忠烈。犹有祠堂传俎豆，更存心迹书碑碣。羡双双姓字，弟兄香，常山舌。
玉楼春·夜雨有怀兰畹姊
作者：王贞仪
朝代：清

春来开得花成绮。遥忆美人睽万里。天涯同是客中身，好梦何曾空度拟。双鱼未寄雄州水。欲整瑶琴愁待理。夜来吹雨散芭蕉，故作寒声惊客耳。
生查子·闺怨
作者：王贞仪
朝代：清

宵来风雨多，应妒花娇姹。秾艳一时空，忍煞芳华谢。无语倚阑干，闷对花枝下。红泪落双眸，簌簌如花洒。
登焦山
作者：王贞仪
朝代：清

峰势长江矗，涛飞天外声。潜虬能护法，徵士独留名。塔宇金山寺，人家铁瓮城。凭高一耸目，东望海云平。
眼儿媚·舟泊江浦道中
作者：王贞仪
朝代：清

小泊行艖路偏赊。云影雁行斜。数株疏柳，一痕残照，几点归鸦。芦花两岸如飞雪，潮汐下寒沙。水国西风，竹蓬夜月，人在天涯。
秦楼月·自泰州至张夏镇作
作者：王贞仪
朝代：清

东风峭。一车轧轧长安道。长安道。瓦天青翠，云封岳峤。软红扑面飞沙罩。客途空惹梅花笑。梅花笑。家园回忆，玉窗冰照。
菩萨蛮·惜花，次季容女士韵
作者：王贞仪
朝代：清

嫣红姹紫开偏早。看来颜色同人好。花貌媚于人。春光正十分。雨风难作主。浮艳归尘土。洒泪怨残丛。无端减玉容。
菩萨蛮·病起
作者：王贞仪
朝代：清

日长深院垂帘幕。夕阳芳草愁心搁。才换夹衣裳。轻红杏子衫。匆匆春去候。人病偏消瘦。不敢敛双蛾。含颦对镜多。
菩萨蛮·过贞娘墓
作者：王贞仪
朝代：清

春来绕墓飞胡蝶。芳草青青浑未歇。此地葬倾城。偏萦过客心。香魂愁断绝。鹃叫泉台月。玉貌冠三吴。风流晓梦孤。
虞美人·粤东九日
作者：王贞仪
朝代：清

金风向晚飕飕起。时序如流水。蟹螫初满月初黄。又是一年秋老、过重阳。龙山谁是登高客。负了家园节。广州九月似春中。梅放桃开千树、映丹枫。
行香子·过一笠圃赏桂
作者：王贞仪
朝代：清

绣屋初凉。寂寞秋光。正整斜、雁字成行。遣愁无计，桐落银床。奈晓来风，朝来雨，晚来霜。连蜷古干，花发邻墙。恰相邀、女伴寻芳。蕊含金粟，衣袭天香。趁月当轩，人满座，酒盈觞。
解语花·咏梅
作者：王贞仪
朝代：清

暗香乍袭，冷艳亭亭，丰韵真无比。十分旖旎。羞并语、东园桃李。香含雪霁。别自有、一般妩媚。只须看、空色凝妆，在黄昏影里。长想烟霞湖上，听啁啾翠羽，清梦初起。佳人绝世。凌缟袂，却胜朱纨绿绮。此情难拟。且相伴、云阶月地。对仙姿、玉骨两神清，作闺中知己。
诉衷情·秋望
作者：王贞仪
朝代：清

偶然乘兴一登楼。江色俯晴流。试看千山枫老，无奈又残秋。云影碧，晚峰浮。雁声悠。栏杆倚遍，地上天边，何处消愁。
调笑令·闺情
作者：王贞仪
朝代：清

白露。白露。结作清霜彫树。树头愁杀乌栖。隔个窗儿乱啼。啼乱。啼乱。惊醒罗帷梦断。
调笑令·闺情
作者：王贞仪
朝代：清
体裁：词

白露。白露。结作清霜雕树。树头愁杀乌栖。
隔个窗儿乱啼。啼乱。啼乱。惊醒罗帷梦断。
踏莎行·松花江望雨
作者：王贞仪
朝代：清

黑水惊流，黄云隐雾。晓峰新翠薶千树。片帆刚渡半烟江，不知何处吹来雨。喷雪涛飞，搏沙风驻。翻盆挂瀑横空布。风波如此掉回船，星红一线雷车舞。
踏莎行·题梅花水仙芝草合景小幅
作者：王贞仪
朝代：清

庾岭春迟，洛川波迥。一般幽思谁能领。个侬同住水云乡，黄裳绛服欣联影。世外芳姿，寰中仙品。灵根堪结芝林隐。好将三秀拟三香，襟期冰雪偏宜冷。
长相思·偶作
作者：王贞仪
朝代：清

雁南归。客难归。一纸家书寄每迟。愁心没尽期。晓风嘶。晓星稀。梦到家园觉后疑。邻鸡喔喔啼。
题素心兰画幅
作者：王贞仪
朝代：清

谢庭幽种托根殊，似此孤标绝世无。素质宜陈青玉案，东风初启碧纱幮。萧骚帝子三闾赋，零落王孙九畹图。一自江皋遗佩后，年年烟雨怨啼鸪。看花作画亦精神，传得双钩楚泽春。燕尾鱼魫差后乘，光风霁月认前身。交从至淡方称契，品到无瑕始见真。裁我瑶笺惭报语，不教青眼误埃尘。
题素心兰画幅·其一
作者：王贞仪
朝代：清
体裁：七言律诗

谢庭幽种托根殊，似此孤标绝世无。素质宜陈青玉案，东风初启碧纱幮。萧骚帝子三闾赋，零落王孙九畹图。一自江皋遗佩后，年年烟雨怨啼鸪。
题素心兰画幅·其二
作者：王贞仪
朝代：清
体裁：七言律诗

看花作画亦精神，传得双钩楚泽春。燕尾鱼魫差后乘，光风霁月认前身。交从至淡方称契，品到无瑕始见真。裁我瑶笺惭报语，不教青眼误埃尘。
风流子·春草。次陈姊宛玉韵
作者：王贞仪
朝代：清

日色暖平津，乡梦杳、寻屐忒愁人。想金勒騧嘶，夕阳烟淡，玉楼人望，广陌痕新。碧影萋萋三春暮，南浦犹伤神。蜀魄叫残，楚魂招罢，瘦馀中妇，眉黛空颦。凄凉青冢上，香环埋、艳骨偏自成茵。更有长门，参差辇路徒亲。却几多萦得，新愁旧怨，天涯故国，泣雨迷尘。肠断芳晨，绣帏日掩青春。
购得杨升庵先生雪韵楼画像敬赋此诗
作者：王贞春
朝代：清

万里君门远，投荒死未归。山花蛮女曲，椎髻汉臣衣。木落愁猿啸，仓空宿鸟饥。思亲余涕泪，应逐白云飞。
越吟
作者：王贞春
朝代：清

东下钱江深复深，渡江一舸入山阴。天台此去无多路，流水桃花未易寻。
再过东安道中作
作者：王贯之
朝代：清
体裁：七言律诗

蒲帆初过古端州，又向东安道上游。处处青山回曲径，丛丛修竹荫清流。新秧已逗春泥出，薄雾旋兼宿雨收。惟有木棉似相识，飞红片片送行舟。
插秧
作者：王贯之
朝代：清
体裁：七言绝句

杏花时节近中和，二月江村已插禾。但得春阴连日酿，不辞红雨湿青蓑。
和西涧韵
作者：王赉
朝代：清

飞泉千尺剑门前，雨过初开卵色天。欲向溪桥图障子，隔堤闻唤尚湖船。
送陆宪章旋里
作者：王赉
朝代：清

旅馆青灯共酒卮，百年心事托深知。探梅申浦春莺早，剪韭辛盘夜漏迟。竹径偶来逢旧雨，乌篷归去有新诗。巡逡客路重回首，正忆山中樱笋期。
挽张百熙联
作者：王赐书
朝代：清
体裁：联

士林哭读治安策；天下同钦居正才。
挽张百熙联
作者：王赐书
朝代：清
体裁：联

采东西教育名家之制，熔铸一炉，伟力振文明，原期转弱为强，宏我中国；综古今宪法政理之长，斡旋大局，苦心求治效，讵意遗艰投钜，失此老成。
德安道中
作者：王赓言
朝代：清

尽日雨濛濛，人行翠霭中。山峦迷向背，村舍误西东。水近鱼虾足，楼寒鸟雀空。岭南逢驿使，梅信已潜通。
早行
作者：王赓言
朝代：清

东方犹未晞，残月挂高树。客子夜不眠，呼童问前路。山深蹊径幽，蔓草被清露。跨水一桥横，疏星明古渡。遥闻叱牛声，人在云深处。
浔阳馆舍
作者：王赓言
朝代：清

孤城浩淼足烟波，北望其如旅况何。盆浦地卑霜信早，衡阳山近雁声多。庾公清兴今消歇，王浚楼船不再过。圣世久无迁谪恨，琵琶一曲为谁歌。
闻蝉
作者：王赠芳
朝代：清

驿骑人行倦，吟怀托野蝉。密林新雨后，古戍夕阳天。沆瀣辞尘浊，蜎蠉得气先。立秋才昨日，便尔换商弦。
挽彭玉麟联
作者：王辅丞
朝代：清
体裁：联

挺岳衡九千丈毓秀之奇，为诸生，为儒将，为名臣，正气壮河山，范希文经天纬地；报国家二百年养贤之德，不要官，不爱钱，不惜命，忠心昭史册，岳武穆烁古振今。
晚眺
作者：王辰
朝代：清
体裁：五言律诗

平皋时极目，客思自依依。沙雁冲人起，城乌绕树飞。林开秋色远，山迥夕阳微。薄暮行吟罢，归来独掩扉。
途中阻雨有怀
作者：王辰顺
朝代：清

定有清明日，晨昏恨久违。母应思子切，天似厌人归。风雨随征盖，泥涂涴客衣。家贫连下第，乡梦逐云飞。
风火车
作者：王达成
朝代：清
体裁：联

飘飘无影更无臭；轧轧见轮不见蹄。
吾庄
作者：王连瑛
朝代：清

沙田宜种柳，深处著吾庄。四望皆春色，中间一草堂。鸣琴翻旧谱，捣药试新方。车马谁相问，柴门日正长。
过鄚州故城
作者：王连瑛
朝代：清

蓟南千里敞平畴，废堞人传古鄚州。形势遥分天北极，波涛尽赴海东流。沙通白蒋连双树，霜满青溪下一鸥。西日渐低风自起，乡心永夜揽貂裘。
送高将军南征
作者：王连瑛
朝代：清

楼船指日下江皋，年少登坛拥节旄。别酒醉看梁苑月，先声秋压广陵涛。阵开鱼丽三山壮，部拥龙骧十队豪。斩尽鲸鲵清海浪，知君自有吕虔刀。
孟秋客中
作者：王追骐
朝代：清

秋飞一叶后，人在万山中。远笛荒村月，孤衾野店风。树衰容自老，虫细语偏雄。知我今宵梦，萧萧北地鸿。
送甥杜湘民南旋
作者：王追骐
朝代：清

汝归仍是客，故国似无情。凉月才今夕，秋风已半生。相期他日梦，共爱盛时名。别意难持赠，江流不断声。
问鹤亭
作者：王逵灿
朝代：清
体裁：联

梦最奇鹤充道士；亭难古为有先生。
解嘲
作者：王道
朝代：清

飘飘如漆转辉光，将老曾无却老方。执艺直须龟手药，保身莫倚麝脐香。强寻佳句吟常撚，每发狂言怒益张。谩说《太玄》原可拟，镌铭泼墨总师扬。
过仙霞岭
作者：王道
朝代：清

昔闻仙霞名，今上仙霞岭。攀陟人力穷，贲育敢言猛。危峰插高空，奇壑俯深井。险绝猿鸟踪，阴障羲娥影。历尽廿八盘，始蹑最高顶。史浩昔开凿，闽越通两境。而胡跋扈藩，恃险抗朝请？妖氛应远寇，中原颇传警。妄意蟠蛟龙，终类跳蛙黾。天兵一以加，鈇钺膏首领。岩疆讵可恃，天道宜深省。承平今百年，岭畔烽烟静。商旅日登陟，往来道无梗。盛德渐要荒，谁敢作不靖。为语守土臣，设险谨藩屏。
舒城道中
作者：王道卫
朝代：清
体裁：七言绝句

乱山深嶂入龙舒，觅句常骑秃尾驴。多少风光描不得，郭公声里麦黄初。
挽曾国荃联
作者：王道照
朝代：清
体裁：联

从军古北口，游宦大江东，知己难逢，海河不择涓流细；勋业郭汾阳，仁慈曹武惠，哲人遽萎，朝野同闻哭失声。
夜雨有怀
作者：王道直
朝代：清

冷风吹幕影，碎雨响蕉声。伏枕才成寐，犹来梦里惊。
咏古玉镜
作者：王遵坦
朝代：清

世间铜臭久尘埋，圆璧千年出洛街。晓步相随双凤佩，晚妆应照九鸾钗。微茫斑驳云生面，错落光明月入怀。最好琼楼伴仙子，素娥斜捧上瑶阶。
雪浪滩
作者：王遵坦
朝代：清

午枕不可竟，醒此惊湍声。堆雪耀昏夜，殷雷喧夏晴。譬诸磊落士，所鸣恒不平。笑彼清泠潭，泯泯含微明。
园居
作者：王遵训
朝代：清

为客一何久，归来草树荒。诛茅开小径，刈棘补颓墙。几袅炉烟细，园饶井臼凉。却怜十载事，强半滞他方。林壑饶幽胜，扶筇意自舒。湖云乘晓霁，山树入秋疏。鸟立沙边艇，人归柳下庐。但斟桑落酒，何处问樵渔。
园居·其一
作者：王遵训
朝代：清

为客一何久，归来草树荒。诛茅开小径，刈棘补颓墙。几袅炉烟细，园饶井臼凉。却怜十载事，强半滞他方。
园居·其二
作者：王遵训
朝代：清

林壑饶幽胜，扶筇意自舒。湖云乘晓霁，山树入秋疏。鸟立沙边艇，人归柳下庐。但斟桑落酒，何处问樵渔。
丁亥初春重游甘竹中途留宿岑六
作者：王邦畿
朝代：清
体裁：五言律诗

涉草露犹湿，开林风尚寒。依然前日路，春色不同看。隔岸江声远，荒村夕照残。忙投故人宿，沽酒暂为欢。
丁亥莫春有怀
作者：王邦畿
朝代：清
体裁：五言律诗

一自烟尘后，亲知音信稀。出门芳草绿，闭户梨花飞。古道行人绝，长城饮马肥。临风倍惆怅，何处送春归。
上之回
作者：王邦畿
朝代：清
体裁：古风

上之回，于铄哉。旗行云，车行雷。克膺上帝，命辟蒿莱。历酒泉，扬武威。归我燕支山，登我黄金台。左手乌，右手兔，玉帛车书一九土。
上元夜和江方伯
作者：王邦畿
朝代：清
体裁：五言律诗

春宵爱晴暖，灯火灿然明。南国行春地，东风游子情。高门珠翠贵，小袖舞衫轻。铁骑驰横道，书生胆欲惊。
上元日怀莫思微
作者：王邦畿
朝代：清
体裁：五言律诗

上元逢令诞，稽首倍情亲。下士能闻道，众生常苦贫。生今酬夙业，处古爱斯人。且看池边草，青回此日春。
上巳社集
作者：王邦畿
朝代：清
体裁：五言律诗

花落青尊下，禽鸣绿树巅。相逢上巳日，却忆永和年。野草留春色，垂杨带夕烟。灵襟如可濯，一醉莫徒然。
上邪
作者：王邦畿
朝代：清
体裁：古风

上邪，予其天于何而舍旃。东之西，南之北。泰山高高，沧海渊渊。晦之期，星微微。于昭思，不可离。
上鲁藩滋阳王
作者：王邦畿
朝代：清
体裁：七言律诗

海岳春风长绿条，蕊珠璚树雪初消。三年报政隆开国，正月书王凛圣朝。殿阁日长为善乐，和鸾晨入令仪昭。天潢弥笃亲亲谊，百福攸同世泽遥。
下山留别陈元孝
作者：王邦畿
朝代：清
体裁：五言律诗

下山寻旧路，曲径隐微林。后会何曾定，离居重此心。天光云气浅，秋色野情深。十里闻流水，高山思素琴。
与崔千上吴幼更访张抵之别业
作者：王邦畿
朝代：清
体裁：五言律诗

僻径当深树，衡门带晚烟。菊残初腊雪，香煖小寒天。古意谁将复，幽怀世莫传。隐居乐朋好，容易过年年。
与慕真轩主人
作者：王邦畿
朝代：清
体裁：五言律诗

爱君有深树，日夕坐其中。草木已初夏，园林尚北风。海田烟雾绿，窑火水云红。大地茫茫里，曾閒我与公。
与曾师度
作者：王邦畿
朝代：清
体裁：七言绝句

知命逃名世外身，之齐之楚复之秦。莫言海内无人物，算得英雄是甚人。
与梁文桂乞酒
作者：王邦畿
朝代：清
体裁：七言绝句

昨宵美酒承君醉，醉后思生酒醒时。有客不须留美酒，恐人醉后又生思。
与潘浣先定男女婚姻
作者：王邦畿
朝代：清
体裁：七言律诗

情怀开畅爱高吟，吉兆先教见六壬。坦腹敢誇先世事，名山时引向平心。啾啾稚鸟依高树，矫矫长松下昼阴。最喜新盟联旧好，交情一倍重南金。
与饶郡丞云师
作者：王邦畿
朝代：清
体裁：五言律诗

濒海连年梦，风波昨日还。人经离乱后，老向鬓毛间。往事看流水，生涯且住山。何时共林麓，风雨一灯閒。
丙戌腊末
作者：王邦畿
朝代：清
体裁：五言律诗

朔风瘦林木，长陌动烟尘。草野知今日，飘然愧古人。此心空有泪，对面向谁陈。厌著城边柳，春来叶又新。
丙申长至重游端水
作者：王邦畿
朝代：清
体裁：七言律诗

山川形胜称灵地，父老能言出圣人。赤鲤钓来犹尚火，寒梅摘去不知春。微阳天气初生子，太岁星躔又纪申。日暮高歌岩顶上，鲁戈何自挽红轮。
为圃
作者：王邦畿
朝代：清
体裁：五言律诗

未农先学圃，编槿复诛茅。乞得瓜壶种，忙乘春夏交。既滋天雨露，莫问地肥硗。笑共家人语，秋来满素庖。
为隼儿娶妇承程舍人周量惠以雅什赋此奉答并呈芝五震生
作者：王邦畿
朝代：清
体裁：七言律诗

流水桃花大海东，明星灿灿竹灯红。礼仪岂为贫家设，诗句多承贵客工。稚齿昨朝初及长，壮怀今日已成翁。聪明无事频妆减，不听阳春耳便聋。
乌金千佛塔歌
作者：王邦畿
朝代：清
体裁：古风

王城城西金火流，金星火星相聚谋。火自烧火金烧金，乾坤日月星辰沉。金枯火绝混沌死，兽蹄鸟迹盗贼起。蓦地拥出金芙蓉，芙蓉花上灌顶红。四方四角角棱棱，四方方界如画屏。一级七级高几丈，气势排空不可量。东西南北坐至仁，至仁约略千馀人。庄严七宝金袈裟，黄金照我如日华。大光明里人稽首，生人智慧大能久。当时皇帝奔上天，至今碑记大汉年。眼观海水盈复竭，饥乌不啄西山铁。
五日
作者：王邦畿
朝代：清
体裁：七言绝句

万事无如一醉乡，溪边流水石蒲香。芙蓉此夕花应发，莫向桥西吊楚裳。
五日岑克昌家宴招予
作者：王邦畿
朝代：清
体裁：五言律诗

嘉树云初午，开尊艾酒甘。右军孙正两，万石子方三。首坐推予客，通家洽笑谈。而翁殊陟健，蓬鬓醉毵毵。
人日
作者：王邦畿
朝代：清
体裁：七言律诗

喜逢人日人宜醉，此日逢人醉转宜。人世百年能有几，春风双鬓总无私。晴明卜得无灾难，安乐时犹记乱离。良会不妨期达旦，梅花剩有过墙枝。
人日社集
作者：王邦畿
朝代：清

今年逢闰立春迟，人日梅花尚在枝。折取一枝赠行客，他宵应记别离时。诗人省却贺新年，此日期过众亦然。席次是谁应坐坐，一时人便给新笺。云霞初艳正开帘，春兴浓将社事严。就日命题皆一样，阄分各体自家拈。酒热银瓶箭插壶，何妨赤脚大声呼。千年人日人谁在，不羡雕虫小丈夫。酒筵欲罢蜡红催，例不成诗不许回。携得一双金橘子，袖中无计放将来。故事迎春世罕稀，鼓声高振路尘飞。朱门不厌多男子，牌额先前送白衣。
人日社集·其一
作者：王邦畿
朝代：清
体裁：七言绝句

今年逢闰立春迟，人日梅花尚在枝。折取一枝赠行客，他宵应记别离时。
人日社集·其三
作者：王邦畿
朝代：清
体裁：七言绝句

云霞初艳正开帘，春兴浓将社事严。就日命题皆一样，阄分各体自家拈。
人日社集·其二
作者：王邦畿
朝代：清
体裁：七言绝句

诗人省却贺新年，此日期过众亦然。席次是谁应坐坐，一时人便给新笺。
人日社集·其五
作者：王邦畿
朝代：清
体裁：七言绝句

酒筵欲罢蜡红催，例不成诗不许回。携得一双金橘子，袖中无计放将来。
人日社集·其六
作者：王邦畿
朝代：清
体裁：七言绝句

故事迎春世罕稀，鼓声高振路尘飞。朱门不厌多男子，牌额先前送白衣。
人日社集·其四
作者：王邦畿
朝代：清
体裁：七言绝句

酒热银瓶箭插壶，何妨赤脚大声呼。千年人日人谁在，不羡雕虫小丈夫。
住庵
作者：王邦畿
朝代：清
体裁：七言绝句

广池高竹小茅庵，咒语频宣义不谙。久住僧衣偏借著，瘦容人拟是瞿昙。
借居禅林陶昭辑过访
作者：王邦畿
朝代：清
体裁：五言律诗

守寂养天倪，禅林此借栖。古堂深背北，大路直朝西。好事晴相过，行人雨欲稽。祇须留一宿，檐燕已归齐。
光阴
作者：王邦畿
朝代：清
体裁：七言绝句

百岁光阴千岁忧，一年春色在楼头。东风不管人间事，随意花开与水流。
入雷峰忆崔行者石师
作者：王邦畿
朝代：清

诃林病处已生悲，死去青山切梦思。芳草夕阳禅定后，閒园啼鸟客来时。十年辛苦心情尽，一片精灵山水知。犹忆亭西孤月上，夜深僧语为君期。古寺疏钟正晚晴，林间啼鸟不胜情。庭前未證空王法，石上犹留行者名。夹岸平田松径远，近山流水竹房清。他时若报庐山信，潮歇溪桥三两声。
入雷峰忆崔行者石师·其一
作者：王邦畿
朝代：清
体裁：七言律诗

诃林病处已生悲，死去青山切梦思。芳草夕阳禅定后，閒园啼鸟客来时。十年辛苦心情尽，一片精灵山水知。犹忆亭西孤月上，夜深僧语为君期。
入雷峰忆崔行者石师·其二
作者：王邦畿
朝代：清
体裁：七言律诗

古寺疏钟正晚晴，林间啼鸟不胜情。庭前未證空王法，石上犹留行者名。夹岸平田松径远，近山流水竹房清。他时若报庐山信，潮歇溪桥三两声。
八月十五夜玩月
作者：王邦畿
朝代：清

几宵风雨暗江城，月到圆时天便晴。胜事于人难得料，秋光入树易成声。千寻丹桂生空碧，一颗明珠出太清。云鬓嫦娥曾不改，急将灵药学长生。当头明月任人看，此夜嫦娥也不寒。宝塔佛空金世界，霓裳人倚玉栏杆。山河有影归魂魄，冰雪成灵入肺肝。万里管弦专一夕，鸣鸡三叠未曾阑。
八月十五夜玩月·其一
作者：王邦畿
朝代：清
体裁：七言律诗

几宵风雨暗江城，月到圆时天便晴。胜事于人难得料，秋光入树易成声。千寻丹桂生空碧，一颗明珠出太清。云鬓嫦娥曾不改，急将灵药学长生。
八月十五夜玩月·其二
作者：王邦畿
朝代：清
体裁：七言律诗

当头明月任人看，此夜嫦娥也不寒。宝塔佛空金世界，霓裳人倚玉栏杆。山河有影归魂魄，冰雪成灵入肺肝。万里管弦专一夕，鸣鸡三叠未曾阑。
公无渡河
作者：王邦畿
朝代：清
体裁：古风

公无渡河，河水浊。公曰渡河，匪公独。众惟人，公惟独。公无渡河，公踯躅，河之曲。
六十四方草堂堂前梅重阳日一花开
作者：王邦畿
朝代：清
体裁：七言律诗

高枝独立迥无邻，先报琼华第一春。气骨定知名士品，须眉应类上仙人。似窥玉盏酬佳节，疑笑金英狎隐沦。冰雪文章谁并美，草堂新咏见丰神。
再送王麓曾
作者：王邦畿
朝代：清
体裁：五言律诗

何忍今朝别，嘱君更得知。音书南望处，鸿雁北来时。万事惟珍重，一心可再思。兹言休弃置，愚者圣人师。
冬夜有怀杨无见
作者：王邦畿
朝代：清
体裁：七言律诗

月光照出梅枝瘦，人影寒归露气深。安得良朋通夜讲，秪须浓酒满杯斟。寻常见面多轻别，寂寞怀思倍痛心。对就雁书明日寄，名山踪迹恐难寻。
冬朝访谢氏园林时主人未起留题壁间
作者：王邦畿
朝代：清
体裁：五言律诗

积雨解重霄，行寻趁蚤朝。寒林爱初日，扶杖过危桥。梅影无遗叶，溪流有剩潮。向南亭子上，高挂道人瓢。
出门
作者：王邦畿
朝代：清
体裁：五言律诗

昨日方还里，今朝又出门。饥寒能迫我，辛苦复何言。疲马斜阳路，深烟远树村。不劳人重问，芳草识王孙。
初春呈黄相国
作者：王邦畿
朝代：清
体裁：七言律诗

长陌无烟杨柳新，轻云晴日蔼芳辰。梅花香喷楼台晓，草色青回天地春。一代高名推作者，九重盛事见纯臣。东风桃李无寒谷，南北枝头雨露均。
别梁梿
作者：王邦畿
朝代：清
体裁：七言绝句

微月残云天似光，潮鸡啼处客心忙。如何不及浮萍子，犹自连宵匝海傍。
刻烛行
作者：王邦畿
朝代：清
体裁：古风

刻烛嘱莫速，刻烛速尔嘱。尔停嘉尔淑，尔速詈尔毒。毒莫毒乎文人文，一褒一贬能杀人。淑莫淑乎文人心，一哀一乐任天真。真伪不难欺幽独，幽独反难欺此烛。天下无心有心毒，天下有心无心淑。两心相对笑嬉嬉，绛纱笼著珊瑚枝。千年黑漆光离离，中有真人戴金冠，披紫衣。端坐日月光华里，不知出在何时，驰驱四座发妙思。语塞眦裂竖两眉，约束如大将行师。三令五申，斩头馘耳，日中为期。疾风骤雨笔淋漓，怒雷霹雳电奔驰。诗成烛在不烛詈，詈烛嘉烛烛不知。朗诵一遍烛听之，深夜诗成不可读，寒风易动鬼神哭。马行海，舟行陆。截竹截竹阴阳六，茧丝不抽明朝续。
前有一樽酒行
作者：王邦畿
朝代：清
体裁：古风

前有一尊酒，后无千岁忧。何用求神仙，神仙恒此求。神仙寿我我寿宾，坐中饮客皆千春。阴阳日日好日辰，大门有斗车有轮。宜尔子孙无夭贫，所在上位皆仁人。
千僧饭镬歌
作者：王邦畿
朝代：清
体裁：古风

千僧饭镬何年铸，想见千僧同住处。饭熟堂前钟板鸣，千僧同饭不闻声。土城四围金凸凹，一阴一阳天地立。天地盈虚视日轮，大口大腹如福人。水火不交几百纪，圣人死去畛域起。浮云不会殿角风，长廊寂寞花绣红。
半峰初还会后却简
作者：王邦畿
朝代：清
体裁：五言律诗

别去梦徒劳，归来首重搔。行藏心事苦，形影岁时高。热泪寄清罄，寒吟倚敝袍。今宵能过我，彻夜焚兰膏。
半峰山馆
作者：王邦畿
朝代：清
体裁：五言律诗

拔云初架屋，种竹未成关。与子听流水，移予欲住山。天长荒草外，人在小桥间。何处飘梧叶，秋风昨夜还。
南村访孔文彦
作者：王邦畿
朝代：清
体裁：五言律诗

行路不辞远，来寻高隐贤。水田村舍外，书屋木桥边。好学宁知老，谋生总付天。祝君今夕酒，生子定明年。
卧病西林闻警有赋
作者：王邦畿
朝代：清
体裁：五言律诗

离乱家何在，忧时病转亲。一身泊异县，八口寄同人。支夜惟高枕，闻钟亦怆神。严城明月里，独对野塘春。
即事
作者：王邦畿
朝代：清
体裁：七言绝句

日长习静无他事，避暑诃林塔殿中。多谢老僧新惠席，铺开南地恰当风。
君子行
作者：王邦畿
朝代：清
体裁：古风

蚁居识海水，雀巢识天风。阴阳岂无端，胡昧处其中。君子防未然，舍世求其躬。世崄君子夷，世竞君子慵。世刻君子仁，世慢君子恭。世谀君子直，世迫君子容。光明以为怀，疑似避若锋。富贵不为荣，贫贱不为穷。先己而后人，尤悔何繇丛。
听人弹琴送冯别驾尧年
作者：王邦畿
朝代：清
体裁：五言律诗

别酒难称圣，清徽易入神。莫将今夕意，寄向此中陈。流水通真性，微辞待解人。月沉风正起，大路果何遵。
听潮
作者：王邦畿
朝代：清
体裁：五言律诗

寂默无闻地，潮来忽有声。亦能骇视听，终觉壮心情。于世常存信，为人类不平。广陵空见说，何似此分明。
呈饶座主侍御
作者：王邦畿
朝代：清
体裁：七言律诗

平海迢迢不动澜，梅花开后雁声残。上书夜听金门诏，补衮人传铁面官。待露蕙兰皆有色，经霜松柏不知寒。兴朝疏草青天上，明月盈盈万里看。
周还梅濠上草堂
作者：王邦畿
朝代：清
体裁：五言律诗

晴色爱春风，桃花映竹红。閒门长日闭，流水小桥通。城势如屏立，堂形似画中。如何人境里，心与住山同。
和梁芝五琴六莹典人十七月几不归癸卯牛女夕得金赎还喜赋之作
作者：王邦畿
朝代：清
体裁：七言律诗

银烛生花月上弦，小星双渡大河前。箫声谙得红楼语，琴曲欣逢白雪篇。今夜忽然还太古，玄音终是属高贤。欢情似为离情倍，莫恨西风动隔年。
咏月
作者：王邦畿
朝代：清
体裁：五言律诗

盛处应持满，微时望欲圆。镜光藏晦夕，桂影照晴天。继日能明夜，分时用纪年。繁星犹避迹，爝火岂堪然。
咏木棉花
作者：王邦畿
朝代：清
体裁：七言绝句

奇花烂熳半天中，天上云霞相映红。自是月宫丹桂种，嫦娥移植海门东。
咏秋海棠
作者：王邦畿
朝代：清
体裁：七言绝句

琼楼仙子赐金冠，贝锦霞披列上官。昨夜玉皇巡幸处，东风南国最先观。
咸阳怀古
作者：王邦畿
朝代：清
体裁：七言律诗

西风马过雍州地，叹息山河果异常。天府自堪传万世，人情惟诵法三章。数竿野竹侵宫殿，七尺高坟葬帝王。禾黍正当秋晚熟，不胜愁思在斜阳。
哭梁同庵
作者：王邦畿
朝代：清
体裁：五言律诗

久病知难起，凶闻忽远来。情从今夕阙，语向此心该。去住同圆月，江山独上台。何如此人死，尘世总堪哀。
哭英卓今
作者：王邦畿
朝代：清
体裁：五言律诗

泪向年来尽，今朝又哭君。情深无了日，哀极不成文。阴雨掩明月，高天盻暮云。何因梦魂里，一自不相闻。
喜岑克畴生孙及子举茂才
作者：王邦畿
朝代：清
体裁：五言律诗

四十不言老，丹荣美在躬。阶前称有子，堂上俨成翁。俯仰十年事，乾坤一笑中。无为委儿辈，崇德及春风。
喜见欧阳三一
作者：王邦畿
朝代：清
体裁：七言律诗

屈指违君已十年，十年魂梦在君前。今朝聚首犹疑梦，积想逢人似遇仙。乱世幸生惟有醉，旧游多死不须怜。笑看老大殊堪慰，七十须眉白未全。
喜雨
作者：王邦畿
朝代：清
体裁：五言律诗

江城三月雨，海国万家春。对此困穷日，感兹天地仁。农夫炊午黍，插种及佳辰。予亦爱予圃，扶篱豆叶新。
喜雨时陈元孝见过
作者：王邦畿
朝代：清
体裁：五言律诗

爱客开蓬牖，忧时重雨天。积思同望岁，良会若逢年。醉眼心存正，醒脾语喜偏。何当久离别，榻影令虚悬。
喻法师祈雨悉验
作者：王邦畿
朝代：清
体裁：五言律诗

三月云霓望，今朝雨泽倾。祈求凭咒力，感激尽精诚。柱础沾云气，堂阶滴水声。上天生物意，于此复多情。
夏夜
作者：王邦畿
朝代：清
体裁：五言律诗

入夏苦炎热，神昏体气疲。忽然临素月，动我无穷思。清影垂杨下，凉风静夜时。无人共幽赏，天际渺何期。
夏日承本师天然和上属阿字持书沈阳诗扇寄示赋此奉答兼怀阿公
作者：王邦畿
朝代：清
体裁：七言绝句

法王垂念严蒸苦，惠我清风白雪词。良友几年无信息，辽阳秋听鹤归时。
夏日陪饶座主石航何给事紫屏游
作者：王邦畿
朝代：清
体裁：五言律诗

入林辞溽暑，近水纳清凉。苔藓染新绿，芙蓉佩晚香。云开北郭路，雷殷南山阳。日暮从归骑，清芬不可忘。
夜归
作者：王邦畿
朝代：清
体裁：五言律诗

不觉归来夜，夜深寒气增。风飘前屋瓦，鼠齧后山藤。欲落上弦月，犹存亡妇灯。垂帘就襟枕，竟夕寐无能。
太息
作者：王邦畿
朝代：清
体裁：五言律诗

可为长太息，行止亦何因。叶落犹为客，诗成不似人。雨归松径暮，月照草堂新。一读尼山论，狂歌思逸民。
奉寄天然和尚
作者：王邦畿
朝代：清
体裁：五言律诗

一自违师后，于今两载馀。暮云频有梦，春雁久无书。傍寺参方丈，逢人问起居。得知佳胜处，栖息爱吾庐。
奉送瞿阁老出镇桂林
作者：王邦畿
朝代：清
体裁：七言律诗

腊尽江风杨柳丝，楼台晴日迥生姿。周公坐论三王道，方叔行看六月师。石室天光云欲晓，桂林春色雨初滋。劳劳西望旌旗远，元老谋猷见此时。
姑苏怀古
作者：王邦畿
朝代：清
体裁：七言律诗

歌舞声高霸业空，阖闾城畔太湖东。清风伍相孤祠里，明月三吴一沼中。鹿性已忘台草绿，鱼心犹怯水灯红。春秋事在书生梦，立马哀吟恨不同。
宋人咏
作者：王邦畿
朝代：清
体裁：七言绝句

苗长低田病上身，变将旧业别乡邻。谋生且莫誇奇货，章甫何劳适越人。
客中七夕
作者：王邦畿
朝代：清
体裁：七言律诗

今夜河星昨夜秋，水光如练月如钩。离鸾泣向梧桐树，灵鹊声归翡翠楼。东海微云晴不起，西山爽气暑全收。百年俯仰三千界，谁似仙郎不白头。
客中七夕
作者：王邦畿
朝代：清
体裁：古风

旅怀初就馆，扫石且高歌。今夕果何夕，树间露气多。短墙临古岸，曲径覆长罗。自笑同牛女，年年一渡河。
客中呈苏元易并示隼儿
作者：王邦畿
朝代：清
体裁：七言律诗

草生堂砌烟皆绿，梅借晴光色自增。长路随行怜稚子，旅怀同住喜良朋。十年屏迹同圆月，此夜寒斋共一灯。西望越云最高处，名山惭愧未能登。
客中寄内
作者：王邦畿
朝代：清
体裁：七言律诗

客逢风雨衣裳薄，望转乡园道路遥。梦见仪容来昨夜，修将书信寄今朝。应知晓日开明镜，若忆行人在此桥。不及巢中双燕子，怯寒抬眼把人瞧。
客中立春示从弟元声
作者：王邦畿
朝代：清
体裁：五言律诗

不共饮春酒，由来八九年。流离人易老，勉励语宜先。且继先人业，聊耕南亩田。毋为学轻薄，言行弃前贤。
客中送徐圣甫
作者：王邦畿
朝代：清
体裁：五言律诗

客舍难为夜，人情易感秋。江城怀夙昔，风雨重衿裯。文在仁堪辅，心同道可谋。更愁今夕尽，明发送行舟。
客夕
作者：王邦畿
朝代：清
体裁：七言绝句

荒草茫茫大地风，野花犹发破垣东。前山日落归何处，寒雨疏灯客梦中。
客夜
作者：王邦畿
朝代：清
体裁：五言律诗

日落客心惊，天风古木鸣。虚堂昏野色，深巷到溪声。人迹烟初敛，星河影渐明。踟蹰今夜梦，何以度层城。
客怀
作者：王邦畿
朝代：清
体裁：七言绝句

钱唐江岸浙东西，看月才高又看低。莫怪客怀吟不断，一江声听百虫齐。
客艇
作者：王邦畿
朝代：清
体裁：五言律诗

客艇同潮至，松门独夜开。窗虚新月入，病去故人来。别语长难尽，诗情迫易裁。不劳今夕梦，辛苦过高台。
客行
作者：王邦畿
朝代：清
体裁：五言律诗

黯黯初春雨，迢迢薄暮天。客行临断岸，招手隔江船。旷野渺无际，孤村近有烟。欲投高士宅，须更过前田。
宫人入道
作者：王邦畿
朝代：清

蚤抛铅粉卸胭脂，珍重威仪步较迟。金殿正辞方宠日，玉颜人惜未衰时。平明西院尽门开，敕赐宫人送别台。粉黛一时皆出送，众中香引玉冠来。昨宵初学颂金经，围匝多人白玉屏。不觉旧腔时露出，急敲声磬盖人听。蚤时曾侍御屏东，上苑新花赐晚红。不信仙人乘鹤去，绝无馀梦入宫中。玉坛琪树洞门开，为恐君王朔日来。碧砌有花皆北向，长幡高挂七星台。
宫人入道·其一
作者：王邦畿
朝代：清
体裁：七言绝句

蚤抛铅粉卸胭脂，珍重威仪步较迟。金殿正辞方宠日，玉颜人惜未衰时。
宫人入道·其三
作者：王邦畿
朝代：清
体裁：七言绝句

昨宵初学颂金经，围匝多人白玉屏。不觉旧腔时露出，急敲声磬盖人听。
宫人入道·其二
作者：王邦畿
朝代：清
体裁：七言绝句

平明西院尽门开，敕赐宫人送别台。粉黛一时皆出送，众中香引玉冠来。
宫人入道·其五
作者：王邦畿
朝代：清
体裁：七言绝句

玉坛琪树洞门开，为恐君王朔日来。碧砌有花皆北向，长幡高挂七星台。
宫人入道·其四
作者：王邦畿
朝代：清
体裁：七言绝句

蚤时曾侍御屏东，上苑新花赐晚红。不信仙人乘鹤去，绝无馀梦入宫中。
寄呈楚督何阁部
作者：王邦畿
朝代：清
体裁：七言律诗

元老雄风控上流，汉家形胜在荆州。云连西蜀巴江水，天接南溟越海楼。万里狂澜回一柱，十年神剑定千秋。烽烟霜鬓今何似，珍重无贻圣主忧。
寄周襄绪
作者：王邦畿
朝代：清
体裁：七言绝句

寒月微明木叶疏，故人空叹久离居。冻深海水冰成地，不见江间锦鲤鱼。
寄平远
作者：王邦畿
朝代：清
体裁：七言绝句

词赋相如在客中，酒杯深夜烛花红。临邛自昔称贤令，莫使琴声惊断鸿。
寄怀张百淇
作者：王邦畿
朝代：清
体裁：五言律诗

闭门岑寂甚，高望寄遐思。短棹从轻别，长吟到此时。荷香圆有影，桐树直无枝。一试听鸣鹤，林中子和之。
寄怀澹归大师
作者：王邦畿
朝代：清
体裁：七言律诗

怀师杖屦因心切，想到寒梅彻骨清。道德渐高僧谱腊，文章时满世间名。当门日午藏山影，隔水风来显鹤声。几欲访寻寻复止，静中多恐费逢迎。
寄怀邝湛若
作者：王邦畿
朝代：清
体裁：五言律诗

屋角见新月，林端动远思。候潮鱼海渺，哀野雁云悲。离乱非今日，烽烟又一时。如何春色暮，秾李嫁高枝。
寄怀顿修山品二关主
作者：王邦畿
朝代：清
体裁：五言律诗

关门从惜别，茅屋自为扃。山霭分双树，春风共一亭。鹤归潮海白，鸠唤竹林青。东望殊清切，横塘永夜星。
寄朱彝尊
作者：王邦畿
朝代：清
体裁：七言绝句

白雪文章白玉人，见时犹悔别时频。何如潮水皆通海，一令梅花隔远春。
寄王青海相公
作者：王邦畿
朝代：清
体裁：五言律诗

相公能下士，东阁揖名贤。直道惟平物，虚怀欲纳天。衣缁多难日，发白老臣年。感激平原意，西风古道烟。
寄答关蓬石先辈
作者：王邦畿
朝代：清
体裁：五言律诗

一别何其久，临风安所之。去年重九节，贻我仲秋诗。云水难乘兴，干戈到此时。遥闻隐樵麓，芳草但相思。
寄翁山子
作者：王邦畿
朝代：清
体裁：七言律诗

几载音书隔广陵，海潮空落月空升。自闻归棹思携手，得见新诗辄服膺。蝉噪高枝声自远，鹤还故里感方兴。如何慰藉离人梦，肯信秋风不可乘。
寄董玚
作者：王邦畿
朝代：清
体裁：七言绝句

微微江路暗生烟，别梦如云远隔天。为报山阴寒雪夜，到门应有子猷船。
寄袁特丘总宪
作者：王邦畿
朝代：清
体裁：七言律诗

香台鸟语隔高岑，二月桃花风满林。古寺疏钟居士法，夕阳流水老臣心。异乡久住通蛮语，饮酒移时爱楚吟。惆怅五更清漏永，谏书犹自梦中深。
寄足公
作者：王邦畿
朝代：清
体裁：七言绝句

□病年来多住山，相逢多在别离间。青山山上□□阔，空叹浮云不暂閒。
寄送当路
作者：王邦畿
朝代：清
体裁：七言律诗

野人耳里久闻名，况有良朋每道情。正拟朝昏频请教，又逢车马动行旌。高山昨夜遥同月，流水深秋近隔城。不羡古人誇半面，梦魂相见即平生。
寄閒自
作者：王邦畿
朝代：清
体裁：五言律诗

清风生净几，明月照虚斋。有梦皆能语，无书可寄怀。高花红映石，细草绿盈阶。遥忆文心暇，园亭渐次佳。
寒夜怀梁佩兰
作者：王邦畿
朝代：清
体裁：七言绝句

昨书曾报过吴城，细数行人马上程。寒月满湖圆又缺，今宵应到旧南京。
寒雨
作者：王邦畿
朝代：清
体裁：七言绝句

寒雨潇潇生暮烟，西风黄叶落无边。昨宵关外飞书至，不是廷臣不与传。
寒食
作者：王邦畿
朝代：清
体裁：五言律诗

出门春已半，荒草绿平原。细雨石桥路，东风寒食村。远烟浓树色，流水澹苔痕。谁识当年恨，飘零杜宇魂。
对山
作者：王邦畿
朝代：清
体裁：五言律诗

镇日无人事，凭高对远峰。性宜孤品格，心爱静仪容。流水明朝日，栖禅响晚钟。定当携素友，结屋近长松。
对影
作者：王邦畿
朝代：清
体裁：五言律诗

所亲惟是汝，真有古人风。贫贱不相失，悲欢常与同。微霜朝镜里，明月寺垣东。颇喜年来事，无惭清夜中。
对月
作者：王邦畿
朝代：清
体裁：五言律诗

好月宜高望，为情正独醒。关河冰世界，楼阁水精灵。双树先秋白，孤峰后夜青。几宵明镜里，犹得鉴心形。
对棋
作者：王邦畿
朝代：清
体裁：五言律诗

棋子最分明，明窗多胜情。停思深料敌，得手始闻声。贤起群居懒，閒归一念并。终伤离乱后，心息战争名。
对琴
作者：王邦畿
朝代：清
体裁：五言律诗

爱极不关丝，精神象外痴。月高方有兴，风起忽无辞。良友死将尽，此心谁复知。何如罢弦索，高挂在东篱。
对酒
作者：王邦畿
朝代：清
体裁：五言律诗

美酒酌金卮，垂裼夕照时。相逢须尽醉，得趣在无知。阮籍犹称慎，陶潜别有思。斯人殊局蹐，难与听黄鹂。
寿活残子
作者：王邦畿
朝代：清
体裁：五言律诗

不惑君能否，时年与圣同。命长多病后，心贵寡营中。喜睡天成懒，扶筇世拟翁。明年丹药熟，行步快如风。
小除泊舟峡口
作者：王邦畿
朝代：清
体裁：七言律诗

万山峡口且停桡，行客归心路转遥。黑海暗风鸣石角，五更斜月照山腰。残年历数无多日，旅邸诗成记此宵。更莫推篷望乡井，微霜上鬓不能消。
山居
作者：王邦畿
朝代：清

晓起竹林青，凭高一草亭。文禽多慧语，选石半奇形。井水浇牙菜，山花插胆瓶。东篱新甲坼，朝日未全经。高居若天外，茅屋不劳扃。避石松形古，当泉竹脚青。虫声秋入户，山色晚宜亭。更自闻寒籁，林僧夜教经。
山居·其一
作者：王邦畿
朝代：清
体裁：五言律诗

晓起竹林青，凭高一草亭。文禽多慧语，选石半奇形。井水浇牙菜，山花插胆瓶。东篱新甲坼，朝日未全经。
山居·其二
作者：王邦畿
朝代：清
体裁：五言律诗

高居若天外，茅屋不劳扃。避石松形古，当泉竹脚青。虫声秋入户，山色晚宜亭。更自闻寒籁，林僧夜教经。
峡中吟
作者：王邦畿
朝代：清
体裁：七言律诗

苍烟晴色此溪朝，两岸寒声石气骄。猿领群儿偷腊果，鹤栖孤影候春潮。可无佳句酬灵地，况有梅花在隔桥。谁谓岭南兵火后，此中有叶未全凋。
巫女
作者：王邦畿
朝代：清
体裁：七言律诗

山色微濛月色黄，西风零雨未成行。高唐复见游云梦，帝女偏留嫁楚王。两度光华频出峡，一秋鸿雁不浮湘。贵家公主宜珍重，瑶瑟声哀隔汉阳。
己亥八月十四夜望月书怀
作者：王邦畿
朝代：清
体裁：七言律诗

经年别梦到于今，犹隔清光一夜心。金殿桂香攀不远，玉楼人影望偏沉。有期思比无期切，既见情如未见深。翘首中天已如昼，不妨饮醉大声吟。
己亥小除立春
作者：王邦畿
朝代：清
体裁：七言律诗

重云漠漠雨霏霏，炉火初红影共依。病妇卜云今日起，稚儿师放读书归。沿堤绿浅春光蚤，近海寒深酒力微。门径不须劳再掩，贵人车马到应稀。
己亥立秋
作者：王邦畿
朝代：清
体裁：七言律诗

年来树木摧应尽，衰落何因别蚤秋。近海好风初及岸，远山微月渐生楼。吟诗不厌吟千遍，饮酒何妨饮百瓯。惆怅一年今又半，渔竿辜负蓼花洲。
席上有赠呈芝五
作者：王邦畿
朝代：清
体裁：七言律诗

台上莺声台下听，截然诸乐一时停。只因郎在歌偏误，不怕人知眼屡青。当众故开题赠扇，疑人时隐绣花屏。定情岂必烦盟约，醉不逢君意不醒。
庚寅冬夜宿诃林
作者：王邦畿
朝代：清
体裁：七言绝句

飒飒西风万木平，微微古寺一灯明。虚堂独坐闻寒雨，疑有孤魂泣夜声。
当路索近草赋此答之
作者：王邦畿
朝代：清
体裁：七言绝句

莺啼燕语一时新，杨柳閒庭懒记春。贫贱姓名犹自厌，那堪吟咏更呈人。
往役
作者：王邦畿
朝代：清
体裁：古风

海门初报警，城守复徵夫。予里十九户，十人同日驱。遭逢甘委命，辛苦叹为儒。不及云间鹤，从教默或呼。
徙仙洞送石鉴禅师归省墓田
作者：王邦畿
朝代：清
体裁：七言绝句

闻师仙洞旧家山，大孝心伤白草间。名属洞仙犹在劫，莫将沧海泣人寰。
忆邝舍人湛若
作者：王邦畿
朝代：清
体裁：五言律诗

生死曾何恨，孤忠独有君。遗书当世重，大节后人闻。霜白林初落，秋黄菊又芬。悠悠今夜月，谁与论予文。
怀英卓今
作者：王邦畿
朝代：清
体裁：五言律诗

长天发遥思，白露下空阶。近况应何似，秋风料得佳。商金清肺气，寒木感人怀。竹杪看明月，兹情谁为排。
怀魏礼
作者：王邦畿
朝代：清
体裁：七言绝句

昨冬归去今春信，言是端阳入楚山。吟取荆州旧时事，洞庭秋尽客应还。
思悲翁
作者：王邦畿
朝代：清
体裁：古风

思悲翁，譬如龙。兴云雨，下土功。雷霹雳，蛟蟒息。电光烨烨开罅隙。夜以旦，朝以夕。驾长虹，游八极。
惆怅
作者：王邦畿
朝代：清

东山不见梅花白，西海重逢柳叶青。蓬岛自疑仙有籍，上池空叹药无灵。春归凤尾频劳蝶，水长鸡头细泊萍。惆怅暮云复惆怅，洞箫吹出好谁听。人间天上广无期，髣髴情怀惨澹思。花气欲阑人去后，灯光犹在梦醒时。分明细语心能忆，悯默灵魂唤未知。惆怅烧香终不返，少君方术益教疑。水绿山青酒满壶，几朝消息属虚无。前庭寡鹤当春舞，隔树晴鸠尽日呼。芍药绣成犹护架，丁香栽就未曾扶。谁言草木无情物，三月蔷薇叶自枯。花枝先折不逢春，月镜初圆又缺新。天下语将如此事，亦教肠断路边人。亲承泪眼为长别，似有馀言未尽陈。惆怅几时消得了，碧山无影海无尘。当时别恨尚寻常，过后思量倍断肠。灵雨不归神女梦，远山犹靓美人妆。兰摧楚泽生年浅，玉瘗蓝田逝日长。欢乐几何忧患广，春风蓬鬓有秋霜。流水潺湲东复东，劳劳尘世果何功。千年恨并今宵里，两载情归一梦中。晓入彩云全镜没，夜深明月半床空。何因卯酒无醒日，槛外海棠红不红。天阶雨绝净无尘，历历明星高照人。白鹤不传沧海信，彩鸾空舞锦城春。秦楼落月犹疑帝，落浦回风若有神。同是昨宵杨柳影，昨宵欢喜此宵颦。旭云晴日影曈曈，竹恨花缘梦未终。香破纸窗来茉莉，红销银浦没芙蓉。河洲六载才逢吉，雷泽当年已兆凶。岂谓佳人难再得，哀知无益罢无从。一片芳魂定不迷，幽冥之事渺无稽。玉坛荐籍行朝北，金像弹经跪向西。皎皎月华犹未满，青青柳叶几曾齐。终朝不断杯中物，欲把兹怀醉不题。屋生蛛网壁生苔，绣幕深垂久不开。三月砌花皆落尽，今朝梁燕复归来。鉴无留影光常满，匣有馀弦韵自哀。或者云边乘鹤返，东风一试上高台。绿槐树下云初散，苦竹篱根月又生。今往昨来成幻梦，云亡如在不分明。鸳鸯岂复乘潮至，蝼蝈空闻彻夜声。若是丈夫无泪落，也应赊取哭斯情。
惆怅·其一
作者：王邦畿
朝代：清
体裁：七言律诗

东山不见梅花白，西海重逢柳叶青。蓬岛自疑仙有籍，上池空叹药无灵。春归凤尾频劳蝶，水长鸡头细泊萍。惆怅暮云复惆怅，洞箫吹出好谁听。
惆怅·其七
作者：王邦畿
朝代：清
体裁：七言律诗

天阶雨绝净无尘，历历明星高照人。白鹤不传沧海信，彩鸾空舞锦城春。秦楼落月犹疑帝，落浦回风若有神。同是昨宵杨柳影，昨宵欢喜此宵颦。
惆怅·其三
作者：王邦畿
朝代：清
体裁：七言律诗

水绿山青酒满壶，几朝消息属虚无。前庭寡鹤当春舞，隔树晴鸠尽日呼。芍药绣成犹护架，丁香栽就未曾扶。谁言草木无情物，三月蔷薇叶自枯。
惆怅·其九
作者：王邦畿
朝代：清
体裁：七言律诗

一片芳魂定不迷，幽冥之事渺无稽。玉坛荐籍行朝北，金像弹经跪向西。皎皎月华犹未满，青青柳叶几曾齐。终朝不断杯中物，欲把兹怀醉不题。
惆怅·其二
作者：王邦畿
朝代：清
体裁：七言律诗

人间天上广无期，髣髴情怀惨澹思。花气欲阑人去后，灯光犹在梦醒时。分明细语心能忆，悯默灵魂唤未知。惆怅烧香终不返，少君方术益教疑。
惆怅·其五
作者：王邦畿
朝代：清
体裁：七言律诗

当时别恨尚寻常，过后思量倍断肠。灵雨不归神女梦，远山犹靓美人妆。兰摧楚泽生年浅，玉瘗蓝田逝日长。欢乐几何忧患广，春风蓬鬓有秋霜。
惆怅·其八
作者：王邦畿
朝代：清
体裁：七言律诗

旭云晴日影曈曈，竹恨花缘梦未终。香破纸窗来茉莉，红销银浦没芙蓉。河洲六载才逢吉，雷泽当年已兆凶。岂谓佳人难再得，哀知无益罢无从。
惆怅·其六
作者：王邦畿
朝代：清
体裁：七言律诗

流水潺湲东复东，劳劳尘世果何功。千年恨并今宵里，两载情归一梦中。晓入彩云全镜没，夜深明月半床空。何因卯酒无醒日，槛外海棠红不红。
惆怅·其十
作者：王邦畿
朝代：清
体裁：七言律诗

屋生蛛网壁生苔，绣幕深垂久不开。三月砌花皆落尽，今朝梁燕复归来。鉴无留影光常满，匣有馀弦韵自哀。或者云边乘鹤返，东风一试上高台。
惆怅·其十一
作者：王邦畿
朝代：清
体裁：七言律诗

绿槐树下云初散，苦竹篱根月又生。今往昨来成幻梦，云亡如在不分明。鸳鸯岂复乘潮至，蝼蝈空闻彻夜声。若是丈夫无泪落，也应赊取哭斯情。
惆怅·其四
作者：王邦畿
朝代：清
体裁：七言律诗

花枝先折不逢春，月镜初圆又缺新。天下语将如此事，亦教肠断路边人。亲承泪眼为长别，似有馀言未尽陈。惆怅几时消得了，碧山无影海无尘。
戊子中秋奉和关蓬石吏部
作者：王邦畿
朝代：清
体裁：七言律诗

为爱中秋胜去年，天香摇落暮云边。渴消仙露金盘近，光满皇舆玉镜悬。酒色遥分河汉影，雁声轻散芰荷烟。庾公不遣南楼兴，谁和西风白雪篇。
戊子人日
作者：王邦畿
朝代：清
体裁：五言律诗

社稷民为贵，诸侯多宝之。前贤爱今日，天气与人宜。细草生春色，长杨缀绿丝。寄声诸父老，饮酒不须辞。
戊子歌
作者：王邦畿
朝代：清
体裁：四言诗

岁维戊子，月建乙卯。饥谨为灾，多食不饱。当胃腕间，如虚若燥。小妇不量，多病又恼。薪贵于玉，人贱于畜。一豕万钱，一妾斗粟。见于陌者，藤行肿足。路有死人，白茅不束。濯濯者山，明星粲粲。吁嗟广厦，雕梁析爨。鸠居鹊巢，主人鼠窜。不能鼠窜，朝夕供飧。虽则供飧，犹怒不繁。束刀入市，夺民之食。驾言行迈，掳民供役。千里不饭，中道绝息。娥娥者妆，罗列成行。几微失意，饮剑以亡。或挞未死，逐出路傍。见者吞泣，不敢匿藏。莫高匪山，莫卑匪履。行行行行，必有终止。民之憔悴，莫甚于此。哀哀苍天，乱何时已。
戊子谷日
作者：王邦畿
朝代：清
体裁：五言律诗

今春逢谷日，欢喜拜皇天。壶酒贺新岁，豚蹄祝有年。匹夫劳作止，八口赖安全。试望平田外，濛濛细雨烟。
所思
作者：王邦畿
朝代：清
体裁：五言律诗

明月迥清宵，登高属望遥。鸟惊秋落木，云动夜生潮。松槚吴宫冷，芙容楚泽凋。所思隔江水，何以报琼瑶。
扶胥观日出歌
作者：王邦畿
朝代：清
体裁：古风

眼前墨漆天地开。天地开，红日来。扶胥客，临高台。高台俯仰一万里，朱砂潬照半天紫。紫气瞳瞳大海中，乾坤人事尚冥濛。吸得光华入肺腑，波间万尾金龙舞。
拟呈雷峰天和尚
作者：王邦畿
朝代：清
体裁：七言律诗

乌鹊已飞江口暮，灵潮又长海门东。暌违至教青莲上，持诵清言白雪中。离火不温三宝地，艮山常静六时风。良宵何处非明月，独恨梅花不与同。
拥被
作者：王邦畿
朝代：清
体裁：五言律诗

拥被贪馀煖，香梅冻懒看。考诗心自苦，却病体能安。鸟唤山门晓，鱼潜石井寒。此时庐岳顶，茅屋雪漫漫。
挽张乔
作者：王邦畿
朝代：清
体裁：五言律诗

何如不相识，哭君情亦悲。今人薄意气，红粉死多时。惆怅青山暮，荒凉白露滋。信陵今夕泪，曾否似生离。
放鹰行
作者：王邦畿
朝代：清
体裁：古风

鹰鹰鹰在天，天天天鹰在人臂及人肩。致鹰匪易致，可怜健儿三五骑马入人村。乡长沿门醵人钱，朝供飧，暮供眠。张罗罗鹰，不于僻处于村前。大路直如弦，行人却走无尘烟。不知者向前，缚住吃苦鞭。迫令去上天，招鹰飞下田。鹰离人地可万丈，鹰不贪，不投网。获鹰鹰悍不就养，眼睛直射天云上。金索系鹰如囚人，弃置不顾两日辰。鹰饥鹰向人，割肉呼鹰食，习熟如感恩。鹰渐忘机，良辰吉日教鹰飞。初放鹰飞，十步一呼之。鹰听人呼之，二十步，三十步，四五十步至百步，教鹰如初时。鹰如人意主人喜，护之如珍爱如子。晴日晴日鸟雀跃，主人奉鹰出北郭。放鹰飞喙雀，爪如锥，嘴如凿。但闻雀声一声，血雨滴，毛雨落。群雀高飞避鹰虐，鹰得虐名人得乐。
文君
作者：王邦畿
朝代：清
体裁：七言律诗

王孙少女太聪明，辨得文章审得声。轻薄世间皆俗物，重令才士不成名。亦因好命宜佳婿，安得他人似长卿。一过临邛春便暖，为君酒醉为君评。
新秋
作者：王邦畿
朝代：清
体裁：五言律诗

不畏炎蒸苦，明河欲近秋。屏思坐深夜，爽气袭重楼。城郭砧初动，山庭果未收。桥边有织女，延伫待牵牛。
日中
作者：王邦畿
朝代：清
体裁：七言绝句

日中晴色出云端，楚楚精神晔晔冠。路遇故人频告语，承恩新拜广文官。
日本刀
作者：王邦畿
朝代：清
体裁：古风

日本刀，光离离，杂入中国外国悲。日本刀，初铸时，斩牛杀马延刀师。刀师铸刀星辰沉，大海水落沙阴阴。铸刀埋地浇人血，出刀历月两圆缺。斩牛杀马赛刀神，分明宝刀试杀人。将刀藏入死人腹，太白经天鬼神哭。北风刀气腥，南风刀气青。曾佐帝王子，杀人夺人城。杀人论功不及刀，宝刀尔亦空徒劳。风乾人耳壹百斤，为君致谢日本人。
明妃
作者：王邦畿
朝代：清
体裁：七言律诗

独立閒情傲绝伦，双眉长日未曾颦。秪知明镜誇倾国，那省黄金赂使臣。皇帝始怜当日事，琵琶不暖玉门春。若非竟嫁单于去，如此光芒必动人。
明珠曲
作者：王邦畿
朝代：清
体裁：七言绝句

大海明珠得最难，白云渺渺水漫漫。山川至宝多灵秘，不世佳人奉一丸。
易训新婚遽拟楚游诗以寄之
作者：王邦畿
朝代：清
体裁：七言绝句

塘柳初花月影新，高烧银烛照青春。相逢神女如轻别，得见襄王亦笑人。
昔日
作者：王邦畿
朝代：清
体裁：七言绝句

大江昔日竞繁华，杨柳溪头姊妹家。微月管弦牛女夕，满船灯结素馨花。
春夜月
作者：王邦畿
朝代：清
体裁：五言律诗

暖入南风正，晴光此夕过。山堂望高处，潮路细明河。好景春逢少，閒人夜会多。兹焉谁忍寐，钟尽尚吟哦。
春夜陈郢山过宿禅房
作者：王邦畿
朝代：清
体裁：五言律诗

喜君慰岑寂，日夕过禅林。暗火分全性，明灯共此心。泉香山井远，诗语竹堂深。新草多遗我，春宵寒更吟。
春寒
作者：王邦畿
朝代：清
体裁：七言律诗

寒较春寒寒更寒，湿云覆地迥难乾。身添布衲多为累，手检文章寡所欢。严酒不将风力减，好花皆向雨声残。无端暗把青春过，为想朝阳照药栏。
春已去
作者：王邦畿
朝代：清
体裁：七言绝句

荒郊寂寂雨初晴，燕语莺啼野水清。日暮落花春已去，东风依旧尉陀城。
春灯曲
作者：王邦畿
朝代：清

牡丹火树艳红催，马踏车行响似雷。传说震方方位好，美人多爱向东来。过虑东风禁夜城，春光不满少年情。拉将三五横街去，仄调边阑小鼓声。暖风初入海棠枝，薄锦轻罗未尽宜。明月正中花气湿，并肩疑是怯寒时。兰丛翠叠气氤氲，月相庄岩看未真。手里星星香线火，曾无分与饮烟人。士女当春重采头，神前灯下卜三筹。若逢皆胜为神许，许请灯归隔岁酬。宽平郊地夜嘈嘈，出手烟花合自劳。弟子到齐齐起火，九龙天上阿谁高。街头谜语苦人思，箫鼓当前总不知。定要中时方罢手，重轻灯信听灯师。沿门灯挂昔时春，锦绣知为上户人。世事尽归文字贵，长天不动海门尘。大花红纸榜迎禧，庆赏还同十五时。闻道上元能赐福，也应先赐与穷儿。
春灯曲·其一
作者：王邦畿
朝代：清
体裁：七言绝句

牡丹火树艳红催，马踏车行响似雷。传说震方方位好，美人多爱向东来。
春灯曲·其七
作者：王邦畿
朝代：清
体裁：七言绝句

街头谜语苦人思，箫鼓当前总不知。定要中时方罢手，重轻灯信听灯师。
春灯曲·其三
作者：王邦畿
朝代：清
体裁：七言绝句

暖风初入海棠枝，薄锦轻罗未尽宜。明月正中花气湿，并肩疑是怯寒时。
春灯曲·其九
作者：王邦畿
朝代：清
体裁：七言绝句

大花红纸榜迎禧，庆赏还同十五时。闻道上元能赐福，也应先赐与穷儿。
春灯曲·其二
作者：王邦畿
朝代：清
体裁：七言绝句

过虑东风禁夜城，春光不满少年情。拉将三五横街去，仄调边阑小鼓声。
春灯曲·其五
作者：王邦畿
朝代：清
体裁：七言绝句

士女当春重采头，神前灯下卜三筹。若逢皆胜为神许，许请灯归隔岁酬。
春灯曲·其八
作者：王邦畿
朝代：清
体裁：七言绝句

沿门灯挂昔时春，锦绣知为上户人。世事尽归文字贵，长天不动海门尘。
春灯曲·其六
作者：王邦畿
朝代：清
体裁：七言绝句

宽平郊地夜嘈嘈，出手烟花合自劳。弟子到齐齐起火，九龙天上阿谁高。
春灯曲·其四
作者：王邦畿
朝代：清
体裁：七言绝句

兰丛翠叠气氤氲，月相庄岩看未真。手里星星香线火，曾无分与饮烟人。
春社与田父饮酒古榕树下
作者：王邦畿
朝代：清
体裁：五言律诗

燕至知春社，鱼浮识海风。数间茅屋里，半亩绿荫中。酌酒敦时序，为农问老翁。不知今夜雨，迟否及田功。
春郊
作者：王邦畿
朝代：清
体裁：五言律诗

闭门日以久，出郭尚鸣莺。为爱清溪色，春风绿草生。云低沧海树，潮上夕阳城。何处山中叟，独闻伐木声。
昨日
作者：王邦畿
朝代：清

昨日春初至，今朝鸟尽鸣。似兹生物意，宁不感人情。岁月忙中过，忧思静里生。无为览明镜，形影太分明。昨日白露降，今朝鸿雁鸣。人能重出处，谁敢背时情。田上禾皆熟，林端叶渐轻。自当乘两屐，拱手谢时名。
昨日·其一
作者：王邦畿
朝代：清
体裁：五言律诗

昨日春初至，今朝鸟尽鸣。似兹生物意，宁不感人情。岁月忙中过，忧思静里生。无为览明镜，形影太分明。
昨日·其二
作者：王邦畿
朝代：清
体裁：五言律诗

昨日白露降，今朝鸿雁鸣。人能重出处，谁敢背时情。田上禾皆熟，林端叶渐轻。自当乘两屐，拱手谢时名。
晋人咏
作者：王邦畿
朝代：清
体裁：七言绝句

博带高冠不入情，风流岂尽盗虚名。手持百八枯棋子，决胜符坚百万兵。
晓漏
作者：王邦畿
朝代：清
体裁：七言绝句

白简朱衣晓漏催，平明春色御门开。不知辇下承恩者，谁从銮舆入楚来。
暮春羊城社集诸公诗成寄示并索赋赋此答和
作者：王邦畿
朝代：清
体裁：七言律诗

屋角黄莺竟日啼，竹枝高处柳枝低。风流大雅还开社，山泽遗民亦寄题。草色绿深春已暮，梨花白尽叶初齐。城西古寺无多路，惆怅东风惜马蹄。
有怀周还梅
作者：王邦畿
朝代：清
体裁：七言律诗

春风送别大江边，烈火桃花照客船。海屋彩云辞鹤去，石堂明月向人圆。远山缥缈青无影，近水汪洋白有烟。怅望遥天秋雁断，一书三载不曾传。
有所思
作者：王邦畿
朝代：清
体裁：古风

有所思，乃在海水西。思君如驿骑，昼夜不停蹄。怀中金叵罗，饰以白玉歌，道远当奈何。当奈何，付之大海波。从今已往，勿复唱歌。歌声不能遏兄嫂，耳里谓我为如何。伊那阿鲤鱼，蓰蓰晨风多，黄鹄高飞避网罗。
有赠
作者：王邦畿
朝代：清
体裁：七言绝句

十五谁家窈窕娘，春风闻得麝香香。盻予一盻全无语，笑倚人肩若不妨。
朱鹭
作者：王邦畿
朝代：清
体裁：古风

朱鹭，鹭而朱。匪路，路诸。鹭于飞，世之仪。鹭集鼓，威九土。鹭不之，予朱鹭。路朱，独何欤。
杂词
作者：王邦畿
朝代：清

旅况离情倍黯然，绮寮东向碧梧前。西风黄叶经三落，明月中秋好再圆。凤吹迢遥秦苑里，天香消息楚台边。昨宵一梦分明甚，梦见佳人事管弦。翠幔疏帘夜有霜，漪兰隔水暗生香。萝丝轻曳佳人带，菊蕊黄飘公子裳。蜀锦被寒添好梦，越萝秋晓试新妆。上天不夺人间愿，会见花枝出短墙。万里晴空月满天，高楼何处见秋烟。琉璃光透黄金世，罗绮轻飘白玉仙。凤曲昔时曾有约，雁书今夜若为传。天台有路垂垂近，共道红桃绿柳边。佳期遥卜冶情多，银浦迢迢静不波。鳷鹊桥高明月蚤，凤凰弦细美人过。一双蜡烛光中见，八幅罗裙锦上拖。大鼓一声歌板歇，侍人齐出意如何。相思一夜苦离忧，独语喃喃不肯休。明月下山天睡晓，疏星在户鬓横秋。马牙香煖金狮子，凤胆瓶簪玉绣毬。知有佳期心欲速，不胜长盻在楼头。威仪谱得汉宫妆，云鬓斜松抹两行。眉柳自矜春色嫩，脸桃人恨粉痕香。未酬心愿依三宝，为爱文章礼七襄。更羡无人知此事，夜深偷绣嫁衣裳。沉香为栋玉为闾，才子佳人自古誉。云暗几时归李靖，月明今夜嫁相如。一心欲报琼瑶赠，百两何劳玳瑁车。户外众星何历历，横塘秋落下芙蕖。冰簟银床冻欲惊，高天闻得雁归声。绣书寄去频无梦，锦字传来密有情。一片白云东户晓，四更残月半窗明。侍儿暗会明朝事，贮得梅花粉露清。
杂词·其一
作者：王邦畿
朝代：清
体裁：七言律诗

旅况离情倍黯然，绮寮东向碧梧前。西风黄叶经三落，明月中秋好再圆。凤吹迢遥秦苑里，天香消息楚台边。昨宵一梦分明甚，梦见佳人事管弦。
杂词·其七
作者：王邦畿
朝代：清
体裁：七言律诗

沉香为栋玉为闾，才子佳人自古誉。云暗几时归李靖，月明今夜嫁相如。一心欲报琼瑶赠，百两何劳玳瑁车。户外众星何历历，横塘秋落下芙蕖。
杂词·其三
作者：王邦畿
朝代：清
体裁：七言律诗

万里晴空月满天，高楼何处见秋烟。琉璃光透黄金世，罗绮轻飘白玉仙。凤曲昔时曾有约，雁书今夜若为传。天台有路垂垂近，共道红桃绿柳边。
杂词·其二
作者：王邦畿
朝代：清
体裁：七言律诗

翠幔疏帘夜有霜，漪兰隔水暗生香。萝丝轻曳佳人带，菊蕊黄飘公子裳。蜀锦被寒添好梦，越萝秋晓试新妆。上天不夺人间愿，会见花枝出短墙。
杂词·其五
作者：王邦畿
朝代：清
体裁：七言律诗

相思一夜苦离忧，独语喃喃不肯休。明月下山天睡晓，疏星在户鬓横秋。马牙香煖金狮子，凤胆瓶簪玉绣毬。知有佳期心欲速，不胜长盻在楼头。
杂词·其八
作者：王邦畿
朝代：清
体裁：七言律诗

冰簟银床冻欲惊，高天闻得雁归声。绣书寄去频无梦，锦字传来密有情。一片白云东户晓，四更残月半窗明。侍儿暗会明朝事，贮得梅花粉露清。
杂词·其六
作者：王邦畿
朝代：清
体裁：七言律诗

威仪谱得汉宫妆，云鬓斜松抹两行。眉柳自矜春色嫩，脸桃人恨粉痕香。未酬心愿依三宝，为爱文章礼七襄。更羡无人知此事，夜深偷绣嫁衣裳。
杂词·其四
作者：王邦畿
朝代：清
体裁：七言律诗

佳期遥卜冶情多，银浦迢迢静不波。鳷鹊桥高明月蚤，凤凰弦细美人过。一双蜡烛光中见，八幅罗裙锦上拖。大鼓一声歌板歇，侍人齐出意如何。
枇杷子
作者：王邦畿
朝代：清
体裁：七言绝句

枇杷子熟柚花香，游子东风欲断肠。溪上有云谁可渡，数声啼鸟在斜阳。
柬友人擢第南还
作者：王邦畿
朝代：清
体裁：七言律诗

擢第京中大称情，初还谁不羡尊荣。论文至此偏增价，饮酒从今亦有名。胜笔争来求吉兆，乡人添得读书声。为官自是多忙事，曾向溪头听晓莺。
柬徐圣甫兼寄曾自昭
作者：王邦畿
朝代：清
体裁：五言律诗

蚤春从一别，别绪近何如。昨日闻人语，喜君能读书。延年遵服气，过夏善防虚。一为呼曾子，新诗祈寄予。
梅坳题石
作者：王邦畿
朝代：清

美人坟上日初斜，素练澄澄一望赊。兰佩已销香涧草，粉痕犹带暮天霞。残碑终古遗秦字，流水千年入汉家。目极此时人不见，断肠开尽野棠花。索索西风万壑哀，冢边荒草夕阳开。水流花落人何去，云白山青雁独来。素女有灵淹梦泽，楚王无路问阳台。可怜金粉飘零日，又长千年一劫灰。
梅坳题石·其一
作者：王邦畿
朝代：清
体裁：七言律诗

美人坟上日初斜，素练澄澄一望赊。兰佩已销香涧草，粉痕犹带暮天霞。残碑终古遗秦字，流水千年入汉家。目极此时人不见，断肠开尽野棠花。
梅坳题石·其二
作者：王邦畿
朝代：清
体裁：七言律诗

索索西风万壑哀，冢边荒草夕阳开。水流花落人何去，云白山青雁独来。素女有灵淹梦泽，楚王无路问阳台。可怜金粉飘零日，又长千年一劫灰。
楚宫
作者：王邦畿
朝代：清
体裁：七言律诗

五千里地昔称雄，馀烈犹存霸国风。雒水一窥周室鼎，秦庭拾得楚人弓。宫中颜色誇腰细，泽畔文章怨命穷。头上有天难问处，江陵树色月朦胧。
槟榔歌
作者：王邦畿
朝代：清
体裁：古风

槟榔生琼岛，琼岛木本生。本直子离离，用之结新婚。新婚之乐不可量，新婚之始不可忘。美人饰以双明珰，美人手里成鸳鸯。鸳鸯飞向大海居，麻姑拾得赤龙珠。赤龙珠，光愉愉，封书付之锦鲤鱼。鲤鱼负书南风起，鲤鱼乘风日万里。明珠缭绍青琅玕，千颗万颗明海市。海市海市声嘈嘈，闺中美人心劳劳。纤纤玉手金剪刀，青罗贝叶白玉膏。白玉膏，青罗叶，胭脂皓齿光华彻。桃花水溅紫罗襦，绣出一双金蛱蝶。蛱蝶双双不可离，黄金弹破玳瑁皮。西川茧护重重丝，朱砂玓瓅光离披。五色肝肠锦绣文，玉楼金屋成氤氲。南交赤日无冻云，酒气能生大地春。可以宴嘉宾，可以赠情郎。少妇低声试问郎，问朗赠宾定赠郎。
次韵酬陈大见寄
作者：王邦畿
朝代：清
体裁：五言律诗

远树疑黄竹，晴云见白沙。会因离乱减，情以岁时加。春色浑无赖，生涯未有家。古人书讯至，昨夜报灯花。
水陆道场祭幽歌
作者：王邦畿
朝代：清
体裁：古风

白日堕落山气腥，黑云飒沓海气凝。老僧法力开幽冥，天坛之上位之中。莲花佛顶六角红，古铜铃铃声吽吽。吽吽咒语不可议，上彻九天下九地。地上死人地下生，嗜欲饮食如生平。老僧观水天雨雨，老僧观药天雨乳。老僧观日天与光，老僧观花天与香。盘桃千颗生火瘢，香黍如珠饛丘山。老僧悲，鬼子啼。老僧喜，鬼子嬉。老僧穆穆鬼子肃，百宝光明透重狱。南无接引阿弥陀，昔时鬼少今鬼多。昔时鬼子多白头，今时鬼子多缺头。缺头持头来，持头续头去。老僧指向鬼子陈，眼前黑面是仁人。
江上吟
作者：王邦畿
朝代：清
体裁：七言绝句

沿江万里绝人烟，草色青青远到天。八月鸬鹚閒自立，农夫不种水潮田。
江城三月曲
作者：王邦畿
朝代：清

渺渺江云欲雨天，一溪遥在白云边。东风日暮频相望，流水春深未满田。江天漠漠雁鸿飞，草色青青麦叶稀。犹忆溪边旧时节，店花三月鲤鱼肥。江城如带一烟中，溪水无人木槿红。啼鸟未阑山雨去，夕阳多在板桥东。
江城三月曲·其一
作者：王邦畿
朝代：清
体裁：七言绝句

渺渺江云欲雨天，一溪遥在白云边。东风日暮频相望，流水春深未满田。
江城三月曲·其三
作者：王邦畿
朝代：清
体裁：七言绝句

江城如带一烟中，溪水无人木槿红。啼鸟未阑山雨去，夕阳多在板桥东。
江城三月曲·其二
作者：王邦畿
朝代：清
体裁：七言绝句

江天漠漠雁鸿飞，草色青青麦叶稀。犹忆溪边旧时节，店花三月鲤鱼肥。
江村失道
作者：王邦畿
朝代：清
体裁：五言律诗

独行山日落，烟雾障平原。前路踟蹰处，归林鸟雀喧。路边方拱立，田父为予言。更自过云谷，松坳道者园。
江楼待月同易训陶璜
作者：王邦畿
朝代：清
体裁：七言绝句

相见今宵亦偶然，高楼同待月明圆。重云不散虚空影，深夜人归大海烟。
沉吟
作者：王邦畿
朝代：清
体裁：五言律诗

沉吟意莫申，杨柳向谁亲。面目惟呈己，行藏总畏人。万缘肤发假，一懒性情真。何事闻钟后，凉风亦怆神。
沛中
作者：王邦畿
朝代：清
体裁：七言律诗

沛云丰草日初黄，瘦马游人鬓易霜。未有不亡天子国，到来犹见帝王乡。千秋事业歌三转，一统山河泣数行。八月瓮头新酒熟，牧童誇说汉高皇。
没田
作者：王邦畿
朝代：清
体裁：五言律诗

草莽惭无罪，书田亦没官。为言作王圃，不杀已仁宽。身贱寡尤易，家贫免累难。不知将八口，长铗向谁弹。
洛神
作者：王邦畿
朝代：清
体裁：七言律诗

洛神之贵贵非常，宝鬘华琚帝子裳。独立波心人尽见，转朝山面水生香。飘飖异地难同语，寂寞东藩易感伤。望月极明明不极，芙蓉花落过横塘。
浴佛前四夜与周量芝五震生元孝订游海幢寺先柬阿首座分得城字
作者：王邦畿
朝代：清
体裁：七言律诗

春风已作三朝别，夏月哉生此夕明。堪叹华年同逝水，却思野寺隔孤城。栽池小藕经时长，浴佛馀香濯虑清。有约届期谁后到，大师有罚记渠名。
海上谣
作者：王邦畿
朝代：清
体裁：古风

东方日升，西方日落。皛皛淼淼，不可量度。西方日落，东方日升。光光满满，有如镜平，仙人饮酒镜光里。西请王母，东请洛妃。仙人来，镜光紫。大赤脚，行实地。
海云寺咏木棉花
作者：王邦畿
朝代：清
体裁：七言绝句

水气凉生晓日中，阶前过雨寺前风。坐忘一树无青地，疑是霜林叶尽红。
海云寺送侯商丘伯若孩奉母田太夫人榇还
作者：王邦畿
朝代：清
体裁：七言律诗

愁绪离情未易任，石桥杨柳日阴阴。伯仁痛泣孤臣泪，元直先归孝子心。流水竹声萧寺远，白云秋色汴河深。梧桐若已题高冢，回首疏钟共晚林。
海天谣
作者：王邦畿
朝代：清
体裁：古风

海视天，庶几配合云相连。天视海，窅窅冥冥一勺水。天高海深，云升水沉。
海市歌
作者：王邦畿
朝代：清
体裁：古风

虹蜺驾海海市开，海人骑马海市来。白玉板阁黄金台，以宝易宝不易财。骊龙之珠大于斗，透彻光芒悬马首。若将海宝掷人间，小者亦能亡桀纣。海市市人非世人，东风皎洁梨花春。海市人服非世服，龙文象眼鲛绡幅。海市人事非世事，至宝不妨轻相示。市翁之老不知年，提篮直立海市前。篮中鸡子如日紫，要换市姑真龙子。龙子入海云雨兴，九州之大无炎蒸。
海幢寺
作者：王邦畿
朝代：清
体裁：五言律诗

离城呼小艇，隔岸过禅林。背地山形小，当门海气深。鹤过云有梦，松去月无心。对此清閒意，宁忘长者金。
淮南篇
作者：王邦畿
朝代：清
体裁：古风

淮南王，好神仙，轻薄千岁少万年。水晶屏风珍珠帘，日火不生光见天。光见天，游天衢。天衢欲登天中枢，青鸾白凤鸣区区。桑田沧海隙日尘，须臾变化成昔今。成昔今，贵明达，求仙不求至仙伯。愿乘云气游九州，九州远大心无忧。